Коррупция илде артҡа һөйрәй! » Башҡортостан гәзите | Газета Башкортостан на башкирском языке\nБашҡортостан гәзите » Сәйәсәт » Коррупция илде артҡа һөйрәй!\nКоррупция илде артҡа һөйрәй! 28.04.2012 // Сәйәсәт\nРәсәйҙә был хәлгә тарымаған кеше юҡтыр. Һүҙ — коррупция, ришүәтселек хаҡында. Ғәҙәти генә мәсьәләңде хәл итеү өсөн “төртөргә” кәрәк. Ғәмәлдәге ил Президенты Дмитрий Медведев фекеренсә, был проблема — Рәсәйҙе артҡа һөйрәп, уның үҫешен тотҡарланған сәбәптәрҙең береһе. Дмитрий Анатольевич коррупцияға ҡаршы көрәш хаҡында бер нисә көн элек Дәүләт Советы ултырышында ла үҙ ҡарашын белдергәйне, биш федераль каналға биргән интервьюһында был хаҡта тағы ла ҡабатланы.\n— Рәсәйҙә коррупцияға ҡаршы көрәштең һөҙөмтәләре аҙмы-күпме бар. Дөрөҫөн генә әйткәндә: чиновниктар — ҙур бер корпорация, әммә был уларҙың енәйәтселәр икәнлеген дә аңлатмай, — тине ул. — Беҙ дәүләт аппаратын уңға ла, һулға ла борғоланыу мөмкинлеге бирмәгән шарттарға ҡуйырға, эшмәкәрлегенә ҡәтғи ҡағиҙәләр индерергә тейешбеҙ. Чиновниктарҙы мәҙәнилеккә өйрәтергә кәрәк.\nДмитрий Медведев фекеренсә, коррупция менән көрәш дәүләт тарафынан алып барылырға, ә граждандар был эштә булышлыҡ итергә тейеш.\nДәүләт Советы ултырышындағы сығышында Президент, ошо мәсьәләгә ҡағылып, был эштә суд системаһы менән хоҡуҡ һаҡлау органдарынан күп нәмә тороуын билдәләгәйне.\n— Улар өсөн бер генә йүнәлеш бар — закон. Ә закон алдында барыһы ла тиң. Һуңғы йылдарҙа бойондороҡһоҙ суд системаһын нығытыу буйынса саралар күрелде, яңыраҡ эске эштәр органдарын реформалау буйынса ла тәүге аҙым яһалды. Уларҙың эшмәкәрлеге асыҡ, йәмғиәт тарафынан контролдә тотолорға тейеш, ә ситтән власть органдарының ҡыҫылыуына юл ҡуймаҫҡа кәрәк, — тине ул.\nДмитрий Анатольевич әйтеүенсә, губернаторҙар менән ҙур чиновниктарҙың күбеһе тап ошо сәбәпле вазифаһынан бушатылған. Хатта ҡайһы берҙәренә ҡарата енәйәт эше лә ҡуҙғатылған. Дөйөм алғанда, чиновниктар ғәйепле булған 17 мең тирәһе енәйәт эше теркәлгән һәм тикшерелә. Президент фекеренсә, беҙгә чиновниктар ғына түгел, ә “көнкүреш коррупцияһы” менән дә ныҡлап көрәшергә кәрәк. Бында һүҙ врачтар һәм уҡытыусылар хаҡында бара.\nВазифалы кешеләрҙең сығымдарын контролдә тотоу системаһын индереү, коррупция енәйәте өсөн өҫтәмә санкциялар, чиновниктар эшмәкәрлегенә баһа биреү һәм йәмәғәт контроле булдырыу өсөн махсус структура ойоштороу һәм башҡа был йәһәттән күрелгән саралар булып тора.


2012 йылда Башҡортостанда 58 яңы балалар баҡсаһы асылды // Йәмғиәт | новости башинформ.рф\n2012 йылда Башҡортостанда 58 яңы балалар баҡсаһы асылды\n14:47, 25 января 2013 Йәмғиәт\n2012 йылда Башҡортостанда 7300 урынға 58 яңы балалар баҡсаһы асылды.\n«Үткән йылда республикала 25 яңы балалар баҡсаһы төҙөлдө, — тип хәбәр итте республиканың мәғариф министры Әлфис Ғаязов. – Йәнә 33 мәктәпкәсә белем биреү учреждениеһы ҡайтанан профилләштерелгән һәм кире ҡайтарылған биналарҙа асылды. Шулай итеп, бер йыл эсендә 58 яңы балалар баҡсаһында йәмғеһе 7299 урын булдырылды. Бынан тыш, мәктәпкәсә белем биреүҙең альтернатив формалары иҫәбенә тағы 9706 урын индерелде. Һөҙөмтәлә 3-7 йәштәрҙәге сабыйҙар араһында балалар баҡсаларына сират ике тапҡырға – 29008 баланан 14095-кә тиклем кәмене».\nМинистр билдәләүенсә, республикала бала баҡсаларына сиратты кәметеү буйынса «юл картаһы» әҙерләнгән. Уға ярашлы, 2016 йылға 3-7 йәштәрҙәге сабыйҙар араһында балалар баҡсаларына сиратты тулыһынса бөтөрөү ҡаралған.\nИҫегеҙгә төшөрәбеҙ, 2008-2013 йылдарға Башҡортостан Республикаһында мәктәпкәсә белем биреү системаһын үҫтереү республика маҡсатлы программаһы һәм Республика адреслы инвестиция программаһына яршлы, 2012 йылда балалар баҡсаларын төҙөү, реконструкциялау, кире ҡайтарыу һәм ҡайтанан профилләштереү иҫәбенә 52 мәктәпкәсә белем биреү учреждениеһын сафҡа индереү планлаштырылғайны. Ғәмәлдә 58 яңы балалар баҡаһы асылды.\nСағыштырыу өсөн: 2011 йылда балалар баҡсаһын төҙөү һәм реконструкциялау иҫәбенә 3350 урынға 36 мәктәпкәсә белем биреү учреждениеһы асылды, 2010 йылда 605 урынға алты яңы балалар баҡсаһы төҙөлдө, бер мең урынға 14 бындай учреждение ҡайтанан профилләштерелде.


Бөрйән районында халыҡ кәсептәрен онотмайҙар - GTRK.TV — Новости Уфы и РБ\nБөрйән районында халыҡ кәсептәрен онотмайҙар\nБөрйән районында халыҡ кәсептәрен онотмайҙар.\nЯңы Мөсәт ауылында йәшәүсе Ишкининдар ғаиләһе буш ваҡыттарында тырыз эшләп һата. Ғаилә башлығына тормош иптәше һәм балалары ла ярҙам итә. Был шөғөл ярайһы килем килтерә. Роберт Ишкинин туҙ тураһында күп уҡыған һәм тырыз эшләү тәжрибәһен камиллаштырған. Материал һығылмалы булһын өсөн уны ҡыш буйына махсус урында һаҡлай. Был иһә туҙға кипмәҫкә ярҙам итә. Туҙҙы уңған хужа йәй башында уҡ әҙерләп ҡуя. Сөнки, тап июндә ул еңел һыҙырыла. Йүнсел туҙ бер-нисә төҫкә бүленә, ти. Уның һары ғына түгел, һоролары ла була. Ғәҙәттә, тырыздарҙы 500 миллилитр, 1 литр, литр ярым һәм тағы ла ҙурыраҡтарын эшләйҙәр. Роберт Ишкинин да ошондай стандартҡа яраҡлашып, шаблондар яһап алған. Улар тырыздың тышлығын тиҙ арала ҡырҡып алырға ярҙам итә. Тышлыҡтың күләменә ҡарап төбө һәм ҡапҡасы эшләнә. Уларҙы ғәҙәттә йүкәнән бысып алалар.Һуңынан иһә ҡапҡастарҙы һәм төптәрен тура килтереп йышалар. Был маҡсатта махсус ҡоролма ла бар.Оҫта тырыз эшләү менән армиянан ҡайтҡас шөғөлләнә башлай. Урман хужалығында уға өйрәтеүсе ололар ҙа була. Хәҙер ул был эштең бөтә нескәлектәрен белә. Ә бына биҙәү һәм матурлау тормош иптәшенә йөкмәтелгән.Кәңәшле эш тарҡалмаҫ ти халыҡ мәҡәле. Ишкининдар ғаиләһе бер-береһенә ярҙам итеп, донъя көтә. Ә тормош ауырлыҡты бергәләп тартҡанда ғына алға бара.Ишкининдар ғаиләһе ғөрөф-ғәҙәттәрен һәм кәсептәрен киләсәк быуынға ла еткерергә тырыша. Атай-әсәй тырыз эшләү серҙәрен улдарына һәм ҡыҙына өйрәткән.Әле Бөрйән районында тырыз эшләү менән 4 кеше генә шөғөлләнә. Уларҙың береһе Роберт Ишкинин. Ул да ауылында бер-нисә йәш кешегә оҫатылығын өйрәткән. Әммә, был эш сабырлыҡ талап итә шул.Тырыздарҙың хаҡы 250 һум тирәһе. Уларҙы күпселеген Белорет һәм Бөрйән райондарынан алалар. Башҡа ҡалаларҙан, Рәсәй төбәктәренән дә заказ бирәләр. Ауыл уңғаны Урман хужалығында хеҙмәт итә. Ә буш ваҡытында яратҡан шөғөлөнә тотона. Кәсеп итеү өҫтәмә килем дә килтерә.Ошо көндәрҙә баш ҡалала дүртенсе тапҡыр «Өфө-Ладья. Арт. Һөнәр. Сувенирҙар» халыҡ сәнғәте күргәҙмәһе үтә. Фестивалдә Рәсәйҙән һәм Бойондороҡһоҙ Дәүләттәр Берләшмәһенән 150-нән ашыу оҫта һәм халыҡ ижады үҙәге ҡатнаша. Бында муниципаль райондар ҡорама ҡорау, шәл бәйләү, милли уйын ҡоралдары, ҡурсаҡ эшләү, ағас һырлау һәм кейеҙ баҫыу кеүек традицион һөнәрҙәрен күрһәтә. Күргәҙмәлә хеҙмәттәшлек юлдары барлана һәм тауар килтереү тураһында килешеүҙәр ҙә төҙөлә.\n30 марта Рәсәй һәм донъя яңылыҡтары\n30 марта Өфөлә халыҡ сәнғәте күргәҙмәһенең икенсе көнө


Атайҙарҙың абруйын төшөрмәйек\n7 Декабрь 2019, 12:55\nҮҫә төшкәс атайҙарға ҡарата “был мине яратмай микән ни” тигәнерәк үпкә лә барлыҡҡа килеп ҡуйғандай. Әммә уларҙың ҡырыҫ һөйөүен, өнһөҙ генә яратыуын, терәк булыуын өлкәнәйә төшкәс кенә аңлай башлайбыҙ.\nБашҡорт ирҙәре һөйөүгә ҡырыҫ тиҙәр. Уларҙан “яратам”, “һағындым” кеүегерәк һүҙҙәрҙе ишетеп булмай. Маҡтау һүҙҙәрен дә һирәк кенә әйтәләр. Яратыуҙарын ҡолаҡ менән ишетеп булмай шул. Бары тик йөрәк менән генә тойорға, йә ғәмәлдәрендә генә күрергә булалыр. Ғәмәлдәрендә тиһәк тә, башҡорт ирҙәренән ниндәйҙер хәтәр бер бүләк, сюрприз, романтика көтөргә лә кәрәкмәйҙер. Булмыштары шулай булғас, ғәйепләп тә булмай кеүек.\nАтайҙарыбыҙ ҙа беҙҙе өнһөҙ генә ярата. Бәләкәй генә сағымда тотам ҡалмай тиерлек атайым артынан эйәреп йөрөргә яраттым. Мотоциклына ултырып йөрөүҙе әллә ни күрә инем. Һаҡмар буйына балыҡҡа барабыҙ ҙа, атайым, балыҡтарҙы ҡурҡытмаҫ өсөн, тәтелдәмәҫкә ҡушҡас, ултырып йоҡлап китәм. Әсәйем өнәп етмәһә лә, атайыма эйәреп фермаға ла барам. Ғүмер буйы иретеп йәбештереүсе булды ул. Сварканың осҡондары күҙеңә зыян килтермәһен тигәс, күҙҙәремде йомоп ултырып, тағы йоҡлап китәм.\nАтайым сәсемде лә малайҙарса ҡып-ҡыҫҡа итеп алып ебәрә торған ине. Малай булыр тип тә көткәндер, бәлки. Ғөмүмән, ҡыҙҙар бәләкәй саҡта атайҙарға яҡын була. Үҫә килә инде нисектер аралар бер аҙ йырағая төшкән кеүек тойола. Әсәй кешегә нығыраҡ ылыға башлайһың, ул ғына серҙәшеңә әйләнә. Был, бәлки, атайҙарҙың яратыуы өнһөҙ һәм ҡырыҫ булыуынан килеп сығалыр.\nАтайҙар мәктәптәге ата-әсәләр йыйылышына ла бик йөрөп бармай. Төрлө уңыштарың өсөн дә уларҙан маҡтау һүҙҙәрен ишетеп булмай тиерлек. “О, маладис, ҡыҙым!” кеүегерәк һалҡын ғына һүҙҙәр ишетһәң дә, күңел күтәрелә. Сөнки артығына өмөт итмәйһең. “Биш”тәр тулы көндәлегеңде ҡарағанда ла атай кеше артыҡ сөсөләнмәй, күп һүҙ һөйләмәй.\nМәктәпте тамамлап, баш ҡалаға уҡырға китергә йыйынғанымда атайым: “Уҡығаның—үҙеңә, ғорурлығы—беҙгә,”—тип тороп ҡалды. Йәшлегем менән ул ваҡытта ла атай терәген тулыһынса аңламай инем әле. Ә бит атайым ҡыҙым уҡыһын тип тырышҡан. Тыуған төбәгенән айырылып ситкә сығып китеүенең сәбәбе лә мине кеше итеү теләге булған бит. Уйлап ҡараһаң, башҡорт ирҙәренә ғаиләмде ҡарайым тип, вахта ысулы менән ситкә китеү, ауыр эштә бил бөгөү ай-һай ауыр шул.\nАтай терәген, атай ҡәҙерен өлкәнәйә барғас ҡына тулыһынса аңлайбыҙ кеүек. Ни өсөндөр мәктәптә лә атай абруйы хаҡында бик өйрәтеп бармайҙар. Һәр ваҡыт “Минең әсәйем” темаһына инша яҙыуҙарыбыҙ, шиғыр сығарып маташыуҙарыбыҙ ныҡ иҫтә ҡалған. Ә бына атай тураһында инша яҙыуға артыҡ иғтибар бүленеүен бик иҫләмәйем. Гәзит-журналдарҙа ла әсәйҙәргә мәдхиә уҡыла, атайҙар телгә һирәк кенә алына. Әлбиттә, әсәйҙәребеҙгә сикһеҙ рәхмәтлебеҙ, уларҙың тормошобоҙҙағы роле баһалап бөткөһөҙ. Тап улар беҙҙе туғыҙ ай буйы йөрәк аҫтында йөрөткән, аҙаҡ төн йоҡоларын йоҡламай тәрбиәләгән. Йәшлектәге бар хаталарыбыҙҙан араларға маташып, беҙҙең өсөн туҡтауһыҙ борсолоусылар ҙа тик улар ғына. Әсәйҙәребеҙ менән телефондан да сәғәттәр буйы һөйләшә, серләшә алабыҙ. Барыһы өсөн дә әсәйҙәребеҙгә рәхмәтлебеҙ. Әммә атайҙар тураһында ла оноторға ярамай. Һөйөүҙәре өнһөҙ генә, ҡырыҫ ҡына булһа ла, улар ҙа бит беҙҙе ярата, беҙҙең өсөн борсола.\nБашҡорт ғаиләләрендә, ғөмүмән, атай абруйы юғала бара. Күптәрендә атай кеше күләгә генә булып ҡалған кеүек. Ҡатын-ҡыҙ баш булып алға сыға. Бөтә нәмәне лә үҙенсә генә эшләргә тырыша, ир һүҙен һүҙ итмәй тиерлек. Балалар атай абруйын күрмәй үҫә. Һирәктәр генә “атайың ни әйтер”, “атайыңдан һора башта” кеүегерәк һүҙҙәрҙе ҡулланалыр ул.\nМәҡәлдә “Ир—баш, ҡатын—муйын” тиелһә лә, күптәр уны үҙҙәренсә ауҙарып “муйын ҡайһы яҡҡа борһа, баш шул яҡҡа борола” тип тәфсирләй. Әммә башһыҙ ҡоро муйындың һерәйеп тороуынан да ни фәтеүә? Ғаиләлә бит тап ирҙең һүҙе өҫтөн булырға тейеш. Һәр хәлдә, гел шулй булған. Ир кеше ғаиләһен ҡараған, проблемаларын хәл иткән. Ә ҡатын-ҡыҙ иренә арҡаланып, ғаилә усағын һаҡлаусы ғына булған. Шәриғәт закондары ла шуны талап итә.\nӘммә беҙҙең заманда бараһы ла тап киреһенсә. Гүзәл заттар донъяның бар ауырлығын үҙ елкәһенә тейәп алған. Ҡайһы берҙәре, ғаиләһен ҡарар өсөн, бер нисә эштә бил бөгөргә, ғаиләһенең барлыҡ проблемаларын хәл итергә мәжбүр. Бында кем ғәйепле һуң? Ҡатын-ҡыҙ дилбегәне үҙ ҡулына алған икән, ирҙәргә генә зарланыу урынлы микән? Нисәмә йылдар бит гүзәл заттар хоҡуҡтарҙың тигеҙ булыуы өсөн көрәште. Тырышып-тырышып ҡатын-ҡыҙҙы тап ир-аттар ғына башҡара торған эштәргә ҡуштылар. Хәҙер килеп ирҙәр бигерәк нескә затҡа әйләнеп барған кеүек. Ыштандар тарайҙы, баштарында әллә күпме төрлө прическа. Улар өсөн һыланып-һыйпанып йөрөү бик мөһим. Ә ирлек сифаттары юғала бара. Элек хатта әртистәр ҙә хәҙергеләр кеүек сәхнәлә әллә ир, әллә ҡатын сүрәтендә аңлайышһыҙ ҡыйшаңлап йырламаған.\nҒаиләлә лә әлеге заманда атай абруйы күтәрелмәй. Бәғзеләр баланың кире яҡтарын битәрләр өсөн “атаң ҡошап”, “атаңдан шул ғәҙәтең” кеүегерәк һүҙҙәрҙе ҡуллана. Ә бит ғаиләлә, киреһенсә, атай абруйы күтәрелергә тейеш. Бала өсөн атаһының иң яҡшы, иң көслө булыуы мөһим. Улдарҙы тәрбиәләүҙә атайҙарҙың роле баһалап бөткөһөҙ. Улар өсөн ир тәрбиәһе бик кәрәк. Ҡыҙҙар тормош иптәштәрен аталарына оҡшатып һайлай тигән дәлилләнмәгән тәғлимәт бар. Бәлки, ысынлап та, шулайҙыр ҙа. Шуға күрә ҡыҙ бала өсөн атай кеше иң-иңе булырға тейеш. Уның күҙ алдында атай абруйын төшөрөргә ярамай. Юғиһә, аңында ирҙәрҙең ғөмүмән йүнһеҙлеге хаҡындағы фекер уйылып ҡалыуы мөмкин бит.\nИрҙе ир иткән дә, хур иткән дә—ҡатын тигән мәҡәл бар халҡыбыҙҙа. Әлеге ваҡытта атай абруйының юғала барыуына, ирҙәрҙең бигерәк нескә заттарға әйләнеүенә нимә сәбәпсе һуң? Бәлки, ҡатын-ҡыҙҙарыбыҙ ирҙе ир итә белмәйҙер? Әммә шулай анһат ҡына ир-егеттәрҙҙең иңенән бөтә яуаплылыҡты алып ташлап булмай. Ни тиһәң дә, ҡатынды йөҙөк ҡашы иткән дә, мунса ташы иткән дә ир бит әле. Был мәсьәлә тәрән фекерләүҙе талап итә. Уға тағы әйләнеп ҡайтырбыҙ әле.


Күгәрсендәр сәләмәт тормош яҡлы\nМораҡ үҙәк район дауаханаһының медицина хеҙмәткәрҙәре саңғы ярышына сыҡты.\nСара Советтар Союзы Геройы Филипп Кургаев иҫтәлегенә арналды. Ҡояшлы, салт аяҙ көн ярышта ҡатнашыусыларҙың кәйефен бермә-бер күтәрҙе. Саңғыға баҫып, үҙҙәренең сәләмәт тормош һайлауҙарын иҫбатлаусылар араһында төрлө быуын вәкилдәре бар ине. Финишта спортсылар ҡайнар сәй менән һыйланды. Ярыш һуңында еңеүселәргә Маҡтау грамоталары, иҫтәлекле бүләктәр тапшырылды.


Реаль Секс-Уйын - Уйын Военной Порно\nБыл Уйынға Реаль Секс Порно Һәүәҫкәр Уйын Өлкәндәр Өсөн\nБер ваҡыт мине ишетер, бер кеше тип әйтерлек, - тип, реаль тормош ниндәй фильм иң яҡшы, һәм мин хәҙер аңларға, тип ул булырға. Тимәк, булыу-булмауға ҡарамаҫтан, ниндәй дәрәжәлә ҡыҙыҡ фильм булып тора, шуға ҡарамаҫтан, ни тиклем осоу һәм төшөү, уны, музыка һәм көсөргәнешле ҡурҡыу прыжковый, ул беркасан ла мәжбүр итә алмай һеҙҙең йөрәк һәм тәрән итеп тойоп, үҙен һеҙҙең тейеш, һеҙгә ҡағыла. Был һеҙгә тормош реаль ваҡиғалар урын күкрәгенең аҫҡы өлөшөнә генә ҡағылған булырға мөмкин. Һәм, ошоларҙан сығып оҙатып, беҙ эшләй башлаясаҡ проекттар, уларға әлеге уйындың сексуаль була., Уйын өлкәндәр өсөн порно аталған һәүәҫкәр мин уларҙы, сөнки улар тарих һәм темаһы менән килә, күрмәйенсә һеҙҙе уларҙы һеҙ яратҡан үҙешмәкәр тубал категория нигеҙе-сайтында. Беҙ әйтәбеҙ, әлбиттә, фантазияһы тураһында инцест тураһында, секс утром, рогоносец, тирбәлеүе һәм хыянат, бөтөнләй таныш түгел кеше менән секс, подружки тураһында хыял, теләк-ҡыҙҙарға өҫтөнлөк бирә, сабыйҙар һәм уларҙың күпкә артыҡ татлы папочка иҫке һәм башҡалар.\nБыл сайтта һеҙ беҙҙең темаға тап шундай уйын сексуаль коллекция хардкорный күрҙе. Бөтә уйындар, улар беҙҙә бар, тарихына нигеҙләнеп, уға 100% дөрөҫөн. Йәки полицейский булып китергә мөмкинлек бирәсәк бассейн малышок малай бер генә лә, һәм пососать өсөн подтягивать. Бәхетле пар ябай фантазия йома кис шылтыратыу мөмкинлеге ала. Бәлки, һеҙ был сумасшедший үҙем кисергән ҡайһы бер тарих. Һәм әгәр һеҙ быны эшләйһегеҙ, зинһар, беҙгә һөйләп бирә белергә һәм, шул тиклем һеҙҙең менән тарихтан тыш өлөшлө, хәлдәр нисек уйын күрһәтте. Шулай итеп, был уйын ҡараны.\nБеҙ Порно Уйын Буласағын, Улар Менән Һеҙ Үҙен Белдертмәй\nБыл сайтта бөтә темаһы тора шул, өсөн уйын булған, һеҙ уларҙың был тойғо биреп тормошҡа ашырыла. Һайлап алыуҙың беренсе критерийы булған һәм был, беҙ был коллекцияһын йыйа башлай. Браузерный уйын ябай түгел, был-улар һәм ғаиләһе исеменән рогоносец менән дамп. Был эште беҙ иң уйындар уйнап, күңел, уларҙың тарихын һөйләргә тип, шулай итеп, һеҙҙең өсөн сәхнә һәм башлыса менән бәйләнеште тояһың. Ә аҙаҡ, үҙем ҡасан да һеҙ чувствуй, был ҡыҙҙар һәм егеттәр үҙҙәре нисек тоя ине тарихы, сәхнәлә енси играбельный килә. Бының өсөн идеаль енси раят наращивание., Текст йәки һөйләм менән яҙылған диалог һәм бысраҡ яҡшы непристойный һөйләшкәндә, ул һеҙҙең хыялдар аша төплө итеп тойорға мәжбүр итә трепет.\nШулай булыуға ҡарамаҫтан, был тарих-был ҙур әһәмиәткә эйә, яҡшы уйындары тураһында бер ҡасан, шулай уҡ графика мөһим. Бөтә уйындар, улар һеҙ был коллекцияһы табыла, был HTML5 төҙөү. Яҡшы дизайн персонаждың, тимәк, движок өсөн иҫ киткес өшкөрөү, физик, күләгә һәм яҡтылыҡ, тауыш эффекты шулай уҡ яҡшы секс, сөнки ул яҡшы contemporize. Был коллекция ошондай персонаждар күп түгел, әммә шулай уҡ, күпселек өлкәндәр өсөн уларға уйын юҡ., Иң яҡшы һәм тарихы тыш, шулай уҡ был коллекциянан ҡайһы бер персонаждар уйындарҙың көй варианттары бар, тип, сабыйҙы һеҙгә биргәс мөмкинлеге ҡатын-ҡыҙ яһай реаль тормош һеҙгә оҡшаны, улар телисез икән, наслаждаться-се хыялы ине был.\nӘ хәҙер енси раят күсә. Сөнки төрлө сығанаҡтарҙан беҙ эшләгән һәм иң уйындар һайлап, уларға төрлө стиль раят. Щелкан теүәлерәк һәм уларҙың ҡайһы берҙәренә, һеҙҙең ҡайһы бер һайлау мөмкинлеге бирелә, тип енси акт булып йәйелдерелә, ә ҡайһы бер осраҡта һеҙ аласаһы күп варианттары бөгөлөш, комбинациялар ҡулланыла торған аласыз өсөн, мәжбүр кончать ныҡ ҡыҙы.\nҺәм Баҫып Уйнама: Етеҙ Фантазия\nБыл проектты беҙ ҡасан башлағас, эшләргә теләк беҙ порнографияны торған булған, ала торған кеше итеп тоя. Беҙҙең күп башҡа сәбәптәр, шул иҫәптән сайт булдырырға порноигр, хатта улар өсөн оҡшаш булыр ине, һәм пар өсөн бигерәк тә. Әммә беҙҙең ҡайһы бер аҡыллы ысул трафик монетизировать шулай булғас, ҡалҡынып тәҙрә видеореклама һәм һеҙҙе борсой., Бында беҙ бер нисә ябай һәм унда баннерҙар урынлаштырыу, һәйбәт һәм ҡайһы бер селтәрҙә үҙ брендын рекламалау булдыҡлы, шул уҡ ваҡытта беҙгә яҡлау һәм кеше сәләмемде алманы, беҙҙең сайттан алып, платформа беҙгә улар тураһында оноторға мәжбүр итә алмауын һәм бик күп реклама, ул порно күрһәтте улар.\nБәләкәйерәк була, беҙ был уйында уйнар өсөн бер ни ҙә алалар, тәжрибә ғәмәлдә беҙ бушлай бирелә. Шул тиклем ваҡытын, хөрмәтле әлегә команда ағзаһы һәм һеҙҙең берләшмәләре тора өсөн был сайтта, һәм һеҙ беҙҙе сәләмләп платформа булыуын билдәләне. Һәм мин ышанам ни, һеҙ чувствуй үҙен теләйем һәм шулай уҡ билдәле кеше булыуы, ҡасан булғанына аңлатма барыһы өсөн бүлек асыла. Был нормаль билдәләре, һәм мин ышанам ни, был сайтта бөтә миҫалға эйәрҙе.\nОсрашырға Лицом Затка Менән Үҙ Фантазияһы Әҙер?\nБеҙ бөтә кимәлендә ҡарарға йәки порно фильм менән тоя һәм беҙгә фантазияға ҡоролмаһын ярашлы, әгәр улар йәки уларға ҡарап беҙ vr pov бигерәк тә төшә. Әммә был шунда, ҡайҙа уйын иң яҡшы порно, фильм ҡарағанда. Порно В-һеҙ уйындары тарихы эсендә ҡушыла. Һәм һеҙ персонаждар хәрәкәте менән идара итә. Һеҙ яҡшы тойоп, тулҡынланып фантазия, ул ҡасан булыр, ҡасан уның тураһында фильмдар ҡарау, йәки уның ата-әсәһе менән фекер алышыу булды., Мин әйтер инем хатта, был уйынға реаль енси уйындар уйнап, һеҙҙең фантазияға нигеҙләнгән, шулай уҡ йәмғиәтебеҙҙә тиерлек, нисек булыуы тураһында хыяллана, шуның өсөн, һеҙ телисез.\nАзарт уйындар өсөн генә түгел, беҙ ҡәнәғәт һәм был сайт тәҡдим ителә. Шулай уҡ беҙҙең партнерҙарыбыҙ менән эксперимент өсөн уны һеҙгә тәҡдим итәм. Күп уйынсылар дамский беҙҙең сайтта буласаҡ, тимәк, беҙгә ҡарата дуҫтарса коллекция ҡатын-ҡыҙы, ҡатын һәм ҡыҙ үҙе менән бергә ойошторған уйындарға йәки кис һеҙ мөмкин. Беренсе булып ҡурҡманы, уйындан кем һайланы, һеҙҙең фантазияға нигеҙләнгән. Заседании ашыу ханым ғәҙәттә, бындай теләк белдерҙе каприз үҙ итеп, эш ҡасан етә. Үҙ сират етте ҡасан уйнатылыуы һәм уның фантазияһы,уның фекер йөрөтөү түгел., Был ваҡытта бергә йәшәүсе, сөнки был мөмкинселекте ул тикшереп матур сексуальный переживаний, бергә кисерә улар һеҙҙе теләгән ине.


СССР-ҙың көнбайыш сигендә урынлашҡан Эшсе-крәҫтиән Ҡыҙыл армияһының уҡсылар дивизияһы ялан күнекмә лагерында ғәҙәттәгесә киске тикшереү үтте. "Отбой!" командаһынан һуң ҡыҙыл армеецтар палаткалар буйлап таралды һәм йоҡларға ятты, төнгө һаҡта тороусылар ғына үҙҙәренең маршруттары буйынса йөрөүен дауам итте. 22 июнь таңын барыһы ла иҫән ҡаршы алмаясағын әле береһе лә белмәй ине...\nОшондай эпизод менән башланды ошо көндәрҙә Өфөнөң Еңеү паркында үткән Бөйөк Ватан һуғышына арналған "Һуғыш башы. Тәүге яу" исемле хәрби-тарихи реконструкция. Ул Хәтер һәм ҡайғы көнөнә ҡарата үткәрелде һәм 69 йыл элек немец илбаҫарҙарының тәүге һөжүмен үҙ өҫтөнә алған һалдат һәм офицерҙарҙың ҡаһарманлығын күрһәтте.\nБыл театрлаштырылған тамашала Өфө, Новоуральск, Ырымбур һәм Һамарҙың хәрби-патриотик клубтарынан йыйылған һуғыш башланған осорҙағы хәрби формалағы һәм экипировкалағы 50-нән ашыу кеше ҡатнашты. Тарихты һәм хәрби эште яҡшы белгән кешегә, әлбиттә, етешһеҙлектәр шунда уҡ күҙгә ташланды, мәҫәлән, Судаев автоматтары 1941 йылда бөтөнләй булмаған. Яу реконструкцияһы оҙаҡ ваҡытты алманы - ярты сәғәттән аҙ ғына күберәк булғандыр, әммә ҡыҫҡа ваҡытлы яуҙы артыҡ һуҙҙылар, шулай ҙа башҡарыусыларҙың энтузиазмы һәм тамашасыларҙың һоҡланыулы ҡарашы, әйткәндәй, улар араһында малайҙар күп ине, тәүге кире тәьҫораттарҙы һыпырып алғандай булды. Пиротехника ярҙамында башҡарылған махсус эффекттар ҙа хайран итте.\n...Лагерь территорияһындағы ҡара ерҙе өйөрмә итеп күккә күтәргән шартлауҙан таң һыҙылып килгән күк йөҙө ялтланы, һәм бар нәмә ерҙе тетрәткән ҡолаҡ тондорғос тауышҡа күмелде. Был Германия бомбардировщиктары бомба ташлай, ә орудие һәм минометтар совет ғәскәрҙәрен утҡа тота. Артабан немец пехотаһы һөжүмгә ташланды, ә беҙҙең һалдаттар һәм командирҙар, ҡаршы тора алмай, артҡа сигенде, ә немецтар лагерҙы тикшереп, "яралыларҙы" юҡ итте һәм ялға туҡтаны, әммә ошо ваҡытта ике яҡтан совет яугирҙары һөжүм итте, һәм ике төркөм ҡул һуғышында осрашты. Егерҙарҙы нисек тә юҡ итеп, яралыларға тәүге ярҙам күрһәтеп, совет ғәскәри часы ауыр сигенеү юлына сыҡты. Һуғыштың был тәүге көнө 1418 көн һәм төнгә һуҙылған, Советтар Союзы халҡына иҫәпһеҙ-һанһыҙ ҡайғылар килтергән ҡан ҡойошло һуғыштың башы ине.\nАртабанғы ваҡиғалар ошо сценарий буйынса барҙы, ә тамашанан һуң "БАШвест"ҡа уның бер нисә ҡатнашыусыһы менән әңгәмәләшеү форсаты тейҙе.\n- Вермахт тау егерҙарының реконструкцияланған осорҙағына оҡшаш униформаһын һәм кәрәк-ярағын өлөшләтә заказ буйынса алабыҙ, өлөшләтә үҙебеҙ эшләйбеҙ. Арзан хеҙмәт түгел, ғәҙәттә һәр ҡатнашыусы өсөн тулы бер комплект бер нисә йыл ентекле хеҙмәт һөҙөмтәһендә йыйыла. Беҙҙең клубта II Бөтә донъя һуғышы осорондағы немец һәм совет ғәскәрҙәре формаһына, ҡоралы һәм наградаларына һәм урта быуаттарҙағы яугирҙар кейеменә баҫым яһала. Беҙ дошмандың дөрөҫлөккә тура килгән образын күрһәтергә тырышабыҙ. Сөнки дошманды нисек кенә мыҫҡылларға, түбәнһетергә тырышмаһындар, Ҡыҙыл Армияға дүрт йыл ҡаршы һуғышҡан юғары әҙерлекле, ныҡлы ҡоралланған ғәскәрҙән өйрәнер нәмә күп. Беҙ немецтарҙы илаһилаштырмайбыҙ, ә ни бары ысынбарлыҡта ниндәй булғандарын күрһәтәбеҙ, - ти "Росстань" үҫмерҙәр берекмәһенең "Рейд" хәрби-патриотик клубы етәксеһе, "тыныс тормошта" медицина колледжы студенты һәм өҫтәмә белем биреү педагогы Асҡар Хәбиров.\n"Йәш булмаған ир-егеттәргә нимәгә кәрәк һуң был?" тигән һорауға аныҡ яуапты Һамарҙың "Ватанға дан!" клубынан 48 йәшлек Александр Редин биргәндер, моғайын.\n- Бындай тамашалар хәрби-патриотик тәрбиәнең иң көслө сараһына әйләнде һәм Рәсәй Ҡораллы Көстәр тарихына ҡыҙыҡһыныуҙы арттырыу өсөн хеҙмәт итә, йәштәрҙе күп һанлы ҡаһарманлыҡ һәм батырлыҡ өлгөһөндә тәрбиәләүгә булышлыҡ итә. Хәрби реконструкция хәрәкәт булараҡ Европала 60-сы йылдарҙа барлыҡҡа килде, Рәсәйҙә - үткән быуаттың 80-се йылдары аҙағында. Беҙҙең клуб ойошторолғанға ла байтаҡ ваҡыт үтте, тәүге тапҡыр беҙ Мәскәүгә 1991 йылда, 1812 йылдағы Ватан һуғышына арналған реконструкцияға барғайныҡ. Шунан алып даими ҡатнашабыҙ.\nХәрби-тарихи реконструкция - аңлы рәүештә һайланған мауығыу ул, сөнки был шөғөл еңелдәрҙән түгел. Мин һәм минең клубташтарым Рәсәйҙә ватансылыҡты тергеҙеү яҡлы, Ватанды бит аҡсаға һаҡламайҙар. Егеттәрҙе хәҙер ғәҙәти булмаған, сағыу нәмә менән генә ҡыҙыҡһындырырға мөмкин, һәм тап ошондай сара аша беҙ уларҙы илебеҙ тарихын өйрәнеүгә ылыҡтырырға, Ватанды һаҡлағанда уларҙың да атай-олатайҙары һәләк булыуын хәтергә төшөрөргә тырышабыҙ. Әлеге үҫмерҙәр һуғыштың нимә икәнен аңлап бөтмәй. Ә беҙҙең ата-бабаларыбыҙ бер нимәгә ҡарамай һөжүмгә барған, еүеш үлән буйлап шыуышҡан, ҡарҙа батҡан. Клуб тарих ысынбарлығын үҙеңдә һынап ҡарарға мөмкинлек бирә. Ә ҡорал һәм униформа әҙерләгән арала йәштәр тағы әллә күпме файҙалы кәсепкә өйрәнә. Беҙ шул осорҙағы оригиналдарҙың күсермәһен эшләйбеҙ, һәм был йәһәттән интернеттың ярҙамы ҙур: фекерҙәштәрҙе табырға, улар менән идеяларҙы уртаҡлашырға, бер-береңә һыҙмалар һәм һуғыш осорондағы ҡорал өлгөләренең һәм кәрәк-ярағының тулы һүрәтләмәһен биреп ярҙам итергә мөмкин. Үҙем, мәҫәлән, ППД автоматының макетын эшләнем, сығыштарҙа уны файҙаланам.\nБыл сараны Өфө хакимиәтенең йәштәр сәйәсәте буйынса комитеты, Республика Хәрби Дан музейы, "Росстань" клубы, "190-сы пехота Очаков полкы" хәрби-тарихи реконструкция клубы, Өфө Балалар-үҫмерҙәр туризмы һәм экскурсиялар йорто ойошторған. Тамашанан һуң ойоштороусылар тамашасыларҙы һәм журналистарҙы клубтар менән таныштырҙы, иң әүҙем ҡатнашыусыларҙы бүләкләне.


Баймаҡ районы балалары ижады\n2 Июнь 2020, 17:20\nҠәләм тибрәтергә яратҡан, башҡорт телендәге әкиәт, хикәйә, шиғырҙары менән һөйөндөргән район-ҡала мәктәп уҡыусыларының ижади ынйылары менән таныштырыуҙы дауам итәбеҙ.Батша менән ярлы(әкиәт)Борон-борон заманда йәшәгән, ти бер батша менән ярлы. Батша шул тиклем һаран, ә ярлы шундай сумарт, ти. Бер көндө ярлы утынға барырға булған, асығырмын тип ни бары бер телем икмәк һалып алған, ти.Урманда оҙаҡ йөрөгән ул, эш менән булышып, асыҡҡанын да һиҙмәгән. Ҡапыл бер тауыш ишетелгәнгә ҡарап ебәрһә, янында батша тора икән, ти.\nҠәләм тибрәтергә яратҡан, башҡорт телендәге әкиәт, хикәйә, шиғырҙары менән һөйөндөргән район-ҡала мәктәп уҡыусыларының ижади ынйылары менән таныштырыуҙы дауам итәбеҙ. Балалар менән дәрес ваҡытында ғына түгел, ә даими рәүештә шөғөлләнгән уҡытыусыларға, уларҙы баҫмаға еткерергә ярҙам иткән район мәғариф бүлеге хеҙмәткәрҙәренә рәхмәт һүҙҙәрен еткерәбеҙ. Милли матбуғаттың киләсәге мәктәп эскәмйәһендә үк тәрбиәләнеүе оло әһиәмиәткә эйә.\nБатша менән ярлы\nБорон-борон заманда йәшәгән, ти бер батша менән ярлы. Батша шул тиклем һаран, ә ярлы шундай сумарт, ти. Бер көндө ярлы утынға барырға булған, асығырмын тип ни бары бер телем икмәк һалып алған, ти.\nУрманда оҙаҡ йөрөгән ул, эш менән булышып, асыҡҡанын да һиҙмәгән. Ҡапыл бер тауыш ишетелгәнгә ҡарап ебәрһә, янында батша тора икән, ти.\n- Һунарға тип сыҡҡайным әле генә, килеп еткәнсе асыҡтым да ҡуйҙымсы. Мине ашатып ебәрмәҫһеңме? - ти икән батша.\nНи хәл итһен ярлы, бер телем икмәген хакимға биреп, ҡайтыр юлға сыға. Ә ҡомһоҙ батша рәхмәт тә әйтергә лә онотоп, ҡарһаланып икмәккә йәбешә.\nШул хәлде бейек ағас башында оя ҡороп себештәр сығарған ҡарға күреп торған, ти. Ул көн дә ҡара таңдан төнгә тиклем бил яҙмай эшләгән ярлыны күҙәткән. Сөнки был кеше икмәк валсыҡтарын һаҡ ҡына йыйып, шундағы ағас төпһәһенә һалып китер булған. Ҡарға был валсыҡтарҙы кескәй ҡошсоҡтарына ашата икән. Ә бөгөн ул икмәкте бай алып ашауын да, ярлының икмәк валсығын һала алмауын да ҡарап торған да, һаран байға шул тиклем асыуы килгән. Ни тиклем байлығы булып та, уның ҡомһоҙ булыуы аптыратҡан.\nҠара ҡарға байҙы аҡылға ултыртырға була һәм көн дә уның зинданына тишектән йәшерен генә осоп инеп, берәр тәңкә алтын ала, ти. Тәңкәне томшоғона ҡабып ярлының тупһаһына алып барыр булған (һайыҫҡан булһа, әлбиттә, үҙ ояһына ташыр ине).\nЯрлы көн дә иртән ҡарға тауышына уянып тышҡа сыҡһа, тупһаһында бер алтын ята икән, ти. Ул аптыраған, хатта тәүҙә алтынға теймәгән. Әммә көн дә шул хәл ҡабатланған. Ҡарға ҡарҡылдауын ишетеүе була - тәңкәләр һаны артып бара, ти. Шунан ғына аңлаған ярлы был мөғжизәнең сере ҡарғала икәнен, тик алтындарҙың ҡайҙан икәнен генә белмәгән. Әгәр белһә, һис шикһеҙ кире алып барыр ине, сөнки ул ғүмере буйы тир көсө менән аш тапҡан.\nӘ батшаның ҡомһоҙлоғо, мәскәйлеге шул тиклем көслө булған, ул алтындары ятҡан зинданды бикләп, бер кемде лә индермәгән. Шуға алтындарының юғалыуын да һиҙмәй үлеп киткән, ти.\nЯрлы яйлап хәлләнеп киткән, ҡатын алған, балалар үҫтергән. Ябайлығын, сумартлығын ташламаған, ти. Һаман да ҡоштарға икмәк валсыҡтары һалған, ярлы-ябағаны ашатҡан, балаларға тәмлекәстәр таратҡан һәм оҙон-оҙаҡ бәхетле ғүмер иткән.\nШулай, үҙең изгелекле булһаң, изгелек һиңә лә әйләнеп ҡайта ул.\nСөмбөл Ҡолмөхәмәтова, Байыш мәктәбенең 5-се класс уҡыусыһы.\nБашҡорт теле – туған телем,\nХөрмәтләйем мин уны.\nИң матуры - башҡорт теле,\nҠурайы кеүек моңло.\nАта - әсәмдең теле.\nВәлиди ҙә көрәшкән\nҺаҡлап халҡының телен.\nАғайым минең - башҡорт,\nАпайым минең - башҡорт,\nБалалар булһын башҡорт!\nБулмаһын берүк маңҡорт!\nХалҡымдың үлемһеҙлеге -\nТыуған башҡорт телендә.\nБары үҙенең ҡулында!\nЛоҡман Хәсәнов, Байыш мәктәбенең 7-се класс уҡыусыһы.\nҺин йырсылар иле!\nЙыраусылар иле – төйәгем!\nҺинең моңло йырҙарыңды тыңлап\nИлһамланған күпме улдарың!\nЯуға сапҡан күпме батырың!?\n“Буранбай”ҙы, “Тәфтиләү”ҙе һуҙып,\nЗар илатҡан аҙмы башҡортоң!?\nКемдәр тыңлап ғашиҡ булмаған!?\nАйҙар Ғәлимовың, Юльяҡшиның\nСит илдәргә даның таратҡан.\nҺин шағирҙар иле\nҺин сәсәндәр ере – илгенәм!\nРәүил Бикбай, Рәми Ғәриповтар -\nБереһенән оҫта береһе!\nБөйөк шағир -\nМәшһүр Мостай Кәрим!\nНиндәй ғорур яғырай был исем!\nКем уҡымай, кемдәр генә белмәй,\nАҡһаҡалдың ижад емешен!?\nКемдәр генә яттан һөйләмәй?\n“Оҙон-оҙаҡ бала сағ”ын уҡып\nҮткәндәргә ҡайтып урамай?\nЙыраусылар иле - Уралым!\nМәңге йәшә Һүҙең,\nХалҡың күңеленә урелеп!\nФәнзил Мортазин Байыш мәктәбенең 9-сы класс уҡыусыһы.\nУян , башҡорт, күтәр башың!\nКүк күкрәтеп, йәшен йәшнәгәндә\nТауҙарҙа таш ярыла...\nБәғерҙәрҙе телә яҙмыш -\nКүҙен йомоп, күрәләтә\nУпҡынға бата халҡым.\nУян, башҡорт, күтәр башың,\nҒорур булырға хаҡың !\nҠайҙа һиндә көс-дарманың,\nБер ҡасан да баш эймәгән,\nИле өсөн йәнен биргән,\nҠанын түккән яуҙарҙа,\nХалҡым тиеп яныусылар\nБармы әле, һеҙ ҡайҙа?\nТарих яҙып, дан йырлаусы\nҠаның менән ташҡа баҫ һин,\nТәүге ҡарҙа, бер булып,\nБеҙ бик ҡыуаныштыҡ,\nАҡбай йүгерә түбән,\nБерәү һуҡты ҡар менән,\nҒәҙилә Сыңғыҙова, 1-се мәктәптең 9-сы класс уҡыусыһы.


Мәғариф » Страница 9 » "Йәшлек" гәзите\nГазета "Йәшлек" » Новости » Мәғариф » Страница 9\nНовости / Мәғариф // 28-02-2014, 13:31\n– Дәрт һалдылар күңелгә! Ышаныс бирҙеләр беҙгә! Башҡорт рухы бар балалар күңелендә! – тип һоҡланыуын йәшермәне Бөрйән районының мәғариф бүлеге етәксеһе Ришат Шәрипов Халыҡ-ара туған тел көнөнә арналған сара барышында. – Рәхмәт һеҙгә, балалар!...


Халыҡтар берҙәмлеге көнө менән ҡотлауҙар // Сәйәсәт | новости башинформ.рф\nХалыҡтар берҙәмлеге көнө менән ҡотлауҙар\n14:58, 3 ноября 2009 Сәйәсәт\nРәсәй Федерацияһы Президенты Дмитрий Медведев Башҡортостан Республикаһы Президенты Мортаза Рәхимовты Халыҡтар берҙәмлеге көнө менән ҡотланы.\nДәүләт башлығы ҡотлауында шулай тиелә:\nҺеҙҙе дәүләт байрамы – Халыҡтар берҙәмлеге көнө менән ҡотлайым.\nБеҙ уны халҡыбыҙҙың тарихи батырлығына, Ватаныбыҙ азатлығын яҡлап алып ҡалырға һәм Рәсәй дәүләтселеген нығытырға ярҙам иткән күп быуатлыҡ граждандар берҙәмлеге һәм ватансылыҡ традицияларына ихтирам билдәһе итеп ҡабул итәбеҙ.\nБөгөн дә, алыҫ үткәндәге кеүек үк, улар Рәсәй йәмғиәтенең үҫеү һәм сәскә атыу нигеҙҙәре булып тора.\nҺеҙгә һаулыҡ һәм яңы уңыштар теләйем.\nРәсәй Федерацияһы Хөкүмәте Рәйесе Владимир Путиндың ҡотлауында былай тиелә:\nҺеҙҙе Халыҡтар берҙәмлеге көнө менән ҡотлайым!\nТамырҙары быуаттар төпкөлөнә киткән был байрам Рәсәй тарихындағы иң сағыу һәм героик биттәрҙең береһен хәтерләтә. Ул берҙәмлек көсө менән Ватаныбыҙ бойондороҡһоҙлоғон һәм бөтөнлөгөн һаҡлап алып ҡалған атай-олатайҙарыбыҙҙың бөйөк батырлығы менән мәңгелеккә бәйләнгән.\nХалҡыбыҙҙы бөгөн дә рухи берҙәмлек тойғоһо, үҙ иле өсөн ғорурлыҡ, уның сәскә атыуы өсөн мөмкин булғандың барыһын да эшләүгә ихлас ынтылыш берләштерә.\nҺеҙгә уңыштар, билдәләнгән пландарығыҙҙың тормошҡа ашыуын, ныҡлы һаулыҡ һәм изгелек теләйем.\nБашҡортостан Республикаһы Президенты Мортаза Рәхимовты Рәсәй Федерацияһы Президенты Хакимиәте етәксеһе Сергей Нарышкин да ҡотланы.\nХалыҡтар берҙәмлеге көнө айҡанлы ихлас ҡотлауҙарымды ҡабул итегеҙ!\nБыл байрам тарихыбыҙҙың героик биттәре, Тыуған илдең азатлығы, үҙ аллы үҫеше һәм именлеге хаҡына дөйөм милли берҙәмлектең күп быуатлыҡ традициялары тураһында хәтерләтә. Алыҫ 1612 йылда атай-олатайҙарыбыҙҙың ҡаҙаныштары илһөйәрлек һәм Ватан яҙмышы өсөн дөйөм яуаплылыҡты тәрән аңлау өлгөһө булып тора.\nБөгөн дә гражданлыҡ һәм илгә һөйөү Рәсәй йәмғиәтен нығыта, беҙгә иң ҡатмарлы һәм күләмле милли бурыстарҙы бергәләп тормошҡа ашырыу мөмкинлеге бирә.\nҺеҙгә һәм яҡындарығыҙға Рәсәй хаҡына эшегеҙҙә уңыштар, ныҡлы һаулыҡ, бәхет, тыныслыҡ, именлек һәм изгелектәр теләйем.\nИхтирам менән, Рәсәй Федерацияһы Президенты Хакимиәте етәксеһе С. НАРЫШКИН”.\nХалыҡтар берҙәмлеге көнө менән Башҡортостан Республикаһы Президенты М.Ғ. Рәхимовты шулай уҡ Рәсәй Президентының Волга буйы федераль округындағы Тулы хоҡуҡлы вәкиле Г. Рапота, Рәсәй Федерацияһы Хөкүмәте Рәйесенең беренсе урынбаҫары В.Зубков, РФ Федераль таможня хеҙмәте етәксеһе А. Бельянинов, Федераль дәүләт теркәүе, кадастр һәм картография хеҙмәте етәксеһе С. Васильев, РФ Пенсия фонды идараһы рәйесе А. Дроздов, Федераль юл агентлығы етәксеһе А. Чабунин, Мордва Республикаһы башлығы Н. Меркушин, Удмурт Республикаһы Президенты А. Волков, Ҡарасәй-Черкес Республикаһы Президенты Б. Эбзеев, Ҡабарҙа-Балҡар Республикаһы Президенты А. Каноков, Түбәнге Новгород өлкәһе губернаторы В. Шанцев, Пермь крайы губернаторы О. Чиркунов, Һарытау өлкәһе губернаторы П. Ипатов, Киров өлкәһе губернаторы Н. Белых, Кемерово өлкәһе губернаторы А. Тулеев, Волгоград өлкәһе хакимиәте башлығы Н. Максюта, Ростов өлкәһе хакимиәте башлығы (губернаторы) В. Чуб, Ульяновск өлкәһе губернаторы, өлкә хөкүмәте рәйесе С. Морозов, Ханты-Манси автономиялы округы — Югра Думаһы рәйесе В. Сондыков, Ҡурған өлкә думаһы рәйесе М. Исламов, Түбәнге Новгород өлкәһе Закондар сығарыу Йыйылышы рәйесе В. Лунин, Ырымбур өлкәһе Закондар сығарыу Йыйылышы рәйесе Д. Кулагин, Хакасия Республикаһы хөкүмәте рәйесе В. Зимин, Тыва Республикаһы хөкүмәте рәйесе Ш. Кара-Оол, Рәсәй Федераль именлек хеҙмәтенең Волга буйы федераль округы буйынса төбәк сик буйы идаралығы начальнигы В. Губенко һәм башҡалар ҡотланы.\nТелеграммалар килеүен дауам итә.\nТеги: Президент почтаһынан, ҡотлауҙар


Уҙған ял көндәрендә республикала 20 янғын осрағы теркәлде\nУларҙы һүндереүгә 48 берәмек техника, 126 хеҙмәткәр йәлеп ителде.\nҠыштың яҡынлашыуы янғын сығыу сәбәптәренә лә йоғонто яһай. Ҡыҙыл әтәс йышыраҡ йылытыу ҡоролмаларының төҙөк булмаған, мөрйәләре таҙартылмаған ағас йорттарға ҡуна. Иглин районында янғын хәүефһеҙлеген тәьмин итеүгә арналған кәңәшмә үтте. Төп иғтибар баҡсасылыҡ ширҡәте биләмәләрендә ут сығыуҙы иҫкәртеү мәсьәләһенә йүнәлтелде. Иглин районы биләмәләрендә 114 янғын сығыу осрағы теркәлгән, унда 15 кеше кеше һәләк булған. Ут сығыуҙың төп сәбәптәре тип ут менән һаҡһыҙ эш итеү, электр ҡорамалдарын һәм мейестәрҙе ҡулланыу ҡағиҙәләрен боҙоу аталды.


Телеңә ҡарап телеңде ихтирам итерҙәр » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Мәҙәниәт һәм cәнғәт » Телеңә ҡарап телеңде ихтирам итерҙәр\nТелеңә ҡарап телеңде ихтирам итерҙәр 21.02.2017 // Мәҙәниәт һәм cәнғәт\nҠалалағы милли мәктәптәрҙең береһендә эшләгән башҡорт теле уҡытыусыһының һөйләгәндәренән: “Бер йыл X класҡа бөтөн кешенең иғтибарын йәлеп итерлек егет килде. Ғорур ҡиәфәтле, яҡшы уҡый, шәп спортсы. Үҙе бер нисә музыка ҡоралында уйнай, оҫта бейей. Етди ҙә, шаян да. Иң ныҡ ғәжәпләндергәне – бөтөн кеше менән башҡортса һөйләшә. Һөҙөмтәлә, ошо уҡыусыма эйәреп, класташтары ла үҙ-ара туған телендә аралаша башланы, бер нисәүһе ойошоп, милли ансамбль төҙөнө. Мәктәптә башҡалар ҙа башҡортса һөйләшеүҙе модаға индереп алды, хатта бығаса минең фәнгә илтифат күрһәтмәгән һауалы ҡыҙҙар ҙа тырышып уҡый башланы...”\nҠалала башҡорт телен өйрәтеү ҡыйын тигән һүҙҙәрҙе күп ишетергә тура килә. Ошо темаға бағышлап, йәмәғәтселек вәкилдәре менән берлектә үткәрелгән ҡайһы бер “түңәрәк өҫтәл”дәрҙә, ҙур кәңәшмәләрҙә йыш ҡына ығы-зығы барлыҡҡа килеүе мәсьәләне тағы ла ҡатмарлаштырып ебәрә кеүек. Ғәмәли эштән күберәк һүҙ һөйләүҙән, кемдәндер ғәйеп эҙләүҙән, тиҙ арала яҡшы һөҙөмтә көтөүҙәндер был. Өҫтәүенә һөйләшеү барышында ҡуйылған бурыстар йыш ҡына әлеге сара тамамланыу менән онотола, шуға ла киләһе осрашыуҙа шул уҡ мәсьәләләр, ҡапыл иҫкә төшкәндәй, йәнә ҡалҡып сыға. Күпме ваҡыт әрәмгә китә тигән һүҙ.\nБындай күренештәрҙән айырмалы, ысын күңелдән ихлас тырышҡан, аныҡ һөҙөмтәгә ынтылған туған тел уҡытыусылары барыбер сараһын таба. Тап шундай рухлы, эшһөйәр, хеҙмәтен намыҫлы башҡарған педагогтар тотоп киләлер ҙә милли мәғарифты. Уларҙың, шулай уҡ ата-әсәләрҙең, уҡыусыларҙың әйтеүенсә, бөгөн башҡорт телен уҡытыуҙа иң ҙур проблема – дәреслектәрҙең ҡатмарлы булыуы. Был мәсьәлә, әлбиттә, үрҙә телгә алынған кәңәшмәләрҙә лә элек-электән тикшерелә килә, тик алға китеш бигүк һиҙелмәй. Шулай ҙа әҙерҙе көтөп ултырмаған уҡытыусылар яйын таба. Мәҫәлән, хәҙер күптәрҙең үҙ программаһын төҙөп, шуға ярашлы дәрес үткәреүе мәғлүм.\n“Әсбаптарҙы нисек кенә еңелләштерергә тырышмаһындар, йөкмәтке барыбер шул килеш ҡала, – тигәйне бер уҡытыусы. – Тарихи романдарҙан ҡатмарлы өлөштәр, оҙон-оҙон шиғырҙар, һөйләм киҫәктәрен табыуы, ауыр булған бормалы-бормалы ҡушма һөйләмдәр... Күнегеүҙәрҙең күбеһе ниндәйҙер әҫәрҙән алына. Был мотлаҡмы икән һуң? Китапты төҙөгән белгестәр үҙҙәре йәки уҡытыусыларға мөрәжәғәт итеп, ябайыраҡ текст яҙа алмаймы? Шул уҡ ваҡытта әҙәбиәт дәресендә романдарҙы бер нисә көнгә һуҙып өйрәнеү дөрөҫмө? Эйе, йәш быуын тарихыбыҙҙы, әҙиптәребеҙҙең ижадын белеп үҫергә тейеш. Тик дәрестә бындай әҫәрҙәрҙән ҡыҫҡараҡ, тулы вариант менән танышыуға ҡыҙыҡһындырырлыҡ өлөш кенә өйрәнелһен ине. Классикаға әүерелгәндәрҙе бит беҙ былай ҙа кластан тыш мотлаҡ уҡыла торғандар исемлегенә индергәнбеҙ, балалар уларҙы айырым ваҡытта үҙаллы өйрәнеп, аҙаҡ һорауҙарға яуап бирә йәки йөкмәткеһе буйынса инша яҙа”.\nУҡытыусылар әйтеүенсә, башҡорт теленән күнегеүҙәр ҡыҫҡа булырға, күпселекте ябай диалогтар тәшкил итергә тейеш. Инглиз телендәге кеүек. Унда текстар бер нисә һөйләмдән артмай, күберәк аралашыу алымына өҫтөнлөк бирелә. Аңлайышлы ла, ролдәргә бүлешеп уҡыған балаларға ҡыҙыҡ та. Шул уҡ ваҡытта уҡыусылар, үҙенә киләсәктә кәрәк булмаһа, инглиз телен тырышып-тырмашып өйрәнмәҫ тә ине. Ул барлыҡ тармаҡтарға тиерлек үтеп ингән, сит илдәргә сыҡҡанда ла кәрәк, өҫтәүенә тиҙҙән был предметтан БДИ тапшыра башлаясаҡтар. Ә башҡорт теле? Үҙебеҙҙең милли республикабыҙҙа ла ҡулланылыу даирәһе тар бит һаман. Эйе, башҡортса төрлө мәҙәни, әҙәби саралар күп үткәрелә хәҙер, матур-матур йолаларыбыҙ тергеҙелеп, ҙур байрамдар ойошторола һ.б.\nБыл саралар халҡыбыҙ, айырыуса үҫеп килгән быуын тамырҙарыбыҙҙы, асылыбыҙҙы, рухи ҡиммәттәребеҙҙе, шул иҫәптән телебеҙҙе онотмаһын тигән маҡсатты күҙ уңында тота. Тимәк, ныҡлы нигеҙ бар: йәштәр, булғанды һаҡлау ғына түгел, үҫтерергә лә кәрәклеген белеп, тағы ла киңерәк майҙан яуларға ынтылыр. Кире осраҡта телебеҙ милләт эсендә генә ҡулланылыуҙан уҙа алмаясаҡ. Ә уның республикабыҙҙың дәүләт теле тигән статусы бар!\nҺәр милләттең йөҙөн ошо телдә һөйләшкән кешеләр билдәләй. Әгәр улар йәмғиәттә кире холоҡ-ғәҙәте менән таныла икән, нисек ихтирам яулай алһын? Сит милләттән булған танышымдың әйткәне онотолмай: “Бер ҡатын автобусҡа балаһын елкәһенән тотоп алып инде лә ярһып әрләргә тотондо. Башҡорт. Ҡысҡыра торғас, баланы һуғып ебәрҙе. Автобустағылар йәмһеҙ күренештән, ҡолаҡты ярған тауыштан ни әйтергә белмәй шымып ҡалды. Ә мин ирекһеҙҙән: “Балаларыма мәктәптә ошо телде мотлаҡ рәүештә өйрәтәләр бит әле”, – тип уйлап ҡуйҙым. Беләм, һәр милләттә лә төрлө кешеләр бар. Шулай ҙа, бер ҡалаҡ дегет тотош мискәнең балын боҙа тигәндәй, айырым кешегә ҡарап дөйөм халыҡҡа баһа биреп ҡуйған осраҡтар ҙа була шул”.\nМилләттең көсө – дуҫлыҡ-татыулыҡта, бер-береңә, башҡа халыҡ вәкилдәренә ҡарата ихтирамлы мөнәсәбәттә. Ҡыҙғанысҡа ҡаршы, байтаҡ урында бының киреһен күрергә тура килә. Мәҫәлән, хәҙер киң аралашыу майҙаны булған социаль селтәрҙәрҙә. Бер-береңә, төбәгеңә ҡара яғыу, иреш-талаш сығарырға ынтылыу, ҡан-ҡәрҙәшеңде яманлаған яҙмаларҙы, “оҡшай” тип сәхифәңә шылдырып алыу – быларға ҡарап, башҡа халыҡтар үҙ баһаһын тиҙ сәпәп ҡуялыр. Был телде үҫтереүгә ыңғай йоғонто яһаймы?\nЯҙманың иң башында телгә алынған ғорур ҡиәфәтле башҡорт уҡыусыһына әйләнеп ҡайтҡанда, йәш быуын араһында тиҫтерҙәренә шундай өлгө күрһәтерлек, милләтебеҙҙең йөҙөн билдәләрлек ҡыҙҙар һәм малайҙар күберәк булһа ине. Ә ундай балаларҙы, әлбиттә, туған халҡының, теленең, мәҙәниәтенең, башҡа рухи ҡиммәттәренең киләсәге өсөн ысын күңелдән янып-көйөп йәшәгән рухлы, иманлы ата-әсә генә үҫтерә ала.


Владимир Путин бөгөн телекүпер ярҙамында ил менән аралашыуға сыға // Сәйәсәт | новости башинформ.рф\nВладимир Путин бөгөн телекүпер ярҙамында ил менән аралашыуға сыға\n11:06, 15 декабря 2011 Сәйәсәт\nРәсәй Премьер-министры Владимир Путин бөгөн «Россия 1», «Россия 24» телеканалдарында, «Маяк», «Вести FM» һәм «Радио России» радиостанцияларында тура эфирҙа рәсәйлеләрҙең һорауҙарына яуап бирәсәк. «Владимир Путин менән һөйләшеү.Дауамы» программаһы Мәскәү ваҡыты менән сәғәт 12-лә башланасаҡ.\nБерҙәм мәғлүмәт эшкәртеү үҙәгенә 8-800-200-40-40 телефоны аша Рәсәйҙең теләһә ҡайһы төбәгенән шылтыратырға мөмкин (стационар һәм мобиль телефондарҙан шылтыратыу бушлай). Һорауҙар яҙылған SMS-хәбәрҙәр 0-40-40 һандарына ҡабул ителә — Рәсәй буйынса бөтә элемтә операторҙары телефондарынан хат ебәреү — бушлай. Бынан тыш, Хөкүмәт башлығына «Владимир Путин менән һөйләшеү.Дауамы» программаһының www.moskva-putinu.ru сайтында ла һорау ҡалдырырға мөмкин. Владимир Путин менән «тура бәйләнеш»кә килгән мәғлүмәттәрҙе эшкәртеү үҙәге тура эфир тамамланғанға ҡәҙәр эшләйәсәк.\nБөгөнгө телекүпер иҫәп буйынса унынсы сара буласаҡ. Владимир Путин халыҡ менән бындай форматта 2001 йылда аралаша башланы. 2002 йылдағы икенсе телекүпер ваҡытында күсмә телестанцияларҙың береһе Башҡортостандың Ауырғазы районы үҙәге – Талбазы ауылында эшләгәйне.\nВладимир Путинға үҙенең һорауҙарын Ҡунаҡһарайҙағы студия ҡунаҡтары ғына түгел, Рәсәй ҡалаларынан тура бәйләнешкә сығасаҡ кешеләр ҙә бирә аласаҡ. Хөкүмәт башлығының рәсәйлеләр менән аралашыу ваҡыты сикләнмәгән. 2010 йылдың 16 декабрендә эфирға сыҡҡан ошондай уҡ программа рекордҡа тиң ваҡытҡа — 4 сәғәт 26 минутҡа һуҙылды.


Илештә Муса Гәрәевҡа арналған һабантуй үткәрелә // Йәмғиәт | новости башинформ.рф\nИлештә Муса Гәрәевҡа арналған һабантуй үткәрелә\n13:31, 6 июня 2012 Йәмғиәт\n10 июндә Илеш районының Үрге Йәркәй ауылы янында данлыҡлы яҡташтары, ике тапҡыр Советтар Союзы Геройы Муса Ғайса улы Гәрәевтың тыуыуына 90 йыл тулыуға арналған һабантуй үткәрелә. Район хакимиәтенең мәғлүмәт-аналитика бүлегенән хәбәр итеүҙәренсә, байрамға күренекле осоусының туғандары һәм яҡындары, Өфөнән абруйлы ҡунаҡтар киләсәк.\nҺабантуй программаһында театрлаштырылған тамашалар, барабансыларҙың күрһәтмә сығыштары, алдынғы хеҙмәтсәндәрҙең һәм ауыл хужалығы техникаһының парады, милли уйындар, ат сабыштары, байрам концерты ҡаралған. Ҡунаҡтар һәм район халҡы өсөн ойоштороусылар үҙенсәлекле бүләк – авиация байрамы әҙерләй.\n11 июндә тантаналар Муса Гәрәевтың бала сағы үткән Ташшишмә ауылында дауам итәсәк.


Ыҡтамаҡ коммунаһы: ул ниндәй хаҡ менән төҙөлгән?\n3 Май 2018, 17:56\nТеүәл 100 йыл элек бөтә Рәсәй территорияһында ҙур сәйәси һәм тарихи ваҡиғалар була. Совет власы еңеү менән ауылда коллективизмдың тәүге башланғыстары барлыҡҡа килә. Башҡортостанда 1918 йыл башында беренсе колхоз-коммуналар һәм артелдәрҙе төҙөүселәр булып коммунистар сығыш яһай, уларҙың күптәре контрреволюцияға ҡаршы көрәштә ғүмерҙәрен бирә.\nРеволюцион ваҡиғалар тураһында хәбәрҙәр Устикин ауылына 1917 йылдың ноябрь һуңында килеп етә. Хеҙмәт крәҫтиәндәренең әүҙем ҡатнашлығында, ревком етәкселегендә Крәҫтиән депутаттарының Улус советына һайлауҙар үтә.\nПетр Филиппов, Тихон Онкин, Иван Балашов һәм башҡаларҙың инициативалары буйынса Устикиндә хеҙмәт коммунаһы төҙөргә ҡарар ителә. 1918 йылдың 9 апрелендә Петр Филипповтың өйөндә (Беренсе Май урамы, 13а) 13 йорт хужаһы үҙҙәренең тәүге асыҡ йыйылышына йыйыла, унда Бөйөк Октябрь тарафынан бирелгән артабанғы яҙмыштарын хәл итәләр. Йыйылышта Петр Николаевич Филиппов рәйес, Степан Дмитриевич Чусов сәркәтип итеп һайлана, Петр Филипповтың Устикин ауылында коммуна ойоштороу тураһындағы телмәрен тыңлайҙар. Ошонда ысынлап та “берәмләп беҙгә мохтажлыҡ һәм иген ҡытлығы менән көрәшеү мөмкин түгел, айырыуса баҫыуҙарҙы эшкәртеү һәм уларҙы ашлау йәһәтенән. Яңғыҙ эштә ауыл пролетариаты бер ҡасан да килем менән эшләй алмаясаҡ, ә ғәҙәттәгесә – зыянға. Олоһонан алып кесеһенә тиклем бөтөн ғаиләң менән нисек кенә тырышма, нисек кенә эшләмә, ахыр сиктә йыл буйы йә ас, йә туҡ түгелһең, ҡай саҡ дивиденд – аяғыңдағы һуңғы сабатаң юҡҡа сыға. Ярлыларҙың тәҡдире ауыр һәм ҡыуанысһыҙ. Средстволарыбыҙҙы, ә иң мөһиме, берләштерелгән уртаҡ, берлектәге татыу эштәге тере көстө иҫәпкә алып, үҙ-ара мөнәсәбәттә ярлылыҡты юҡҡа сығарыуға һәм һаулыҡты һаҡлауға тура һәм киң юл табабыҙ, был юл – хеҙмәт коммунаһы. Бер-ҙәмлектә – көс. Әйҙә “күп уйлаусы” ҡалын кеҫәлеләр беҙҙең был изге тигеҙлек һәм туғанлыҡ башланғысынан көлһөн – алдағы социализмға беҙ ауыр юлдан барырға ҡарар иттек” тигән ныҡлы фекергә килә. Йыйылыусылар маҡсаттар һәм бурыстар, милек-хужалыҡ шарттарын, коммуна ағзалары хоҡуҡтары һәм йөкләмәләрен билдәләүсе устав ҡабул итә – “Коммуна игенселек, баҡсасылыҡ, малсылыҡ, орлоҡсолоҡ, ҡошсолоҡ, балыҡсылыҡ һәм, ғөмүмән, йәмғиәткә файҙалы булырлыҡ тегеһен йәки быныһын үҙгәртеп, теләһә ниндәй хеҙмәт, тимәк, ҡул йәки машина етештереүенә ҡарамаҫтан, хужалығыбыҙ эргәһендә ниндәй ҙә булһа сәнәғәт менән шөғөлләнә”. Коммунарҙар үҙҙәренең етеш тормошон дөйөм эш өсөн тир түгеүҙә күрә.\nМай һуңына уның составына инде 18 ғаилә инә, барлығы 127 кеше иҫәпләнә, уларҙың 66-һы – эшсе, ҡалғандары – балалар һәм ҡарттар. Игенселек буйынса улус коллегияһының 23 апрелдәге дөйөм йыйылышы ҡарары менән С. Д. Чусов рәйеслегендә коммунаға ер участкаһы бүленә: “бирелгән ғариз-намәләрҙе тик сиктәрҙән бүлеп ҡәнәғәтләндерергә, ләкин һис кенә лә баҫыу аша түгел” һәм 17 майҙағы ауыл граждандарының дөйөм йыйылышы менән – “коммунаға участка бүлеүгә ҡаршылыҡтарыбыҙ юҡ”. Ҡарар Крәҫтиән депутаттары советының Устикин ауыл баш-ҡарма комитеты рәйесе К. Филиппов тарафынан раҫланған.\nЙәшерен асыу менән күҙәтә юғары кулак-сауҙагәрҙәр ауылдағы үҙгәртеп ҡороуҙарҙы. 1918 йылдың июнь көндәре борсоу-лы була, совет власына ҡаршы заговор әҙерләнә. Йәшерен һүҙ ҡуйышыусылар фетнәнең һәм һәр береһенә яза сараһын билдәләп большевиктар, активистар, коммунарҙарҙан үс алыу-ҙың бөтә деталдәрен алдан планлаштыра. 18 июндә бөтә асыу-ҙары һәм күрә алмаусанлыҡтары тышҡа бәреп сыға. Көн үҙәге тирәһендә сиркәү ҡыңғы- рауҙары бар көсөнә зыңғырлап китә. Сиркәү майҙанына тиҙ арала кешеләр йыйыла башлай, уларҙың бер өлөшө был ҡыңғырауҙарҙың нимәгә саҡырыуын да аңламай. Улус советына бәреп ингән халыҡ төркөмө “ҡан ҡойошто булдырмаҫ өсөн” власть һәм ҡоралдарын тапшырыуҙы талап итә. Коммунарҙар “тыныс” тәҡдимгә ризалаша. Ҡоралдарын тапшырғандан һуң шунда уҡ большевиктар, активистар, коммунарҙар һәм партизандар отряды яугирҙарынан үс алыу башлана. Башына ҡаҙыҡ менән һуғып улустың революцион комитеты рәйесе Тихон Онкинды ергә йығалар һәм туҡмалып бөткән килеш аяҡтарын ат ҡойроғона бәйләп, атты һикертеп саптырып ауыл буйлап һөйрәтеп йөрөтәләр. Иван Балашов – улус советы сәркәтибе, беренсе булып йәмәғәт ҡоҙоғо эргәһендә башына утын ағасы менән һуғып үлтерелә, коммуна рәйесе Петр Филипповты өйөндә ҡулға алып майҙанға килтерәләр. Юл ыңғайына уның арҡаһына ике тап-ҡыр һәнәк менән сәнсәләр һәм ҡанға батырып дөйөм кешеләр өйөмөнә ырғыталар. Киске сәғәт 5-тәр тирәһендә ауыл ситендә ҙур бер соҡор ҡаҙыла, арбаларға тейәп килтереп имгәнеп бөткән, ярым үлек хәлдәге коммунарҙарҙы шунда килтереп ырғыталар һәм ер менән күмеп ҡуялар. Михаил Захаров коммунарҙарҙы язалауҙы туҡтатырға тырышып ҡарай, ләкин төркөм араһынан кемдер уға: “Һин нимә, үҙеңдең шул соҡорға төшөп ятҡың киләме?” – тип ҡысҡыра. Захаров ҡасып ҡотолорға маташа, ләкин атыу тауышы ишетелә, һәм ул пуля тейеп йығыла, уны өйөнә алып баралар һәм тәүлек үтеүгә ул үлә. Бына шулай 10 кеше күмелә, уларҙың күбеһенең әле йәне сыҡмаған була. Совет власы яҡлыларҙы язалау ҡулға алыу һәм 17 кешене Кусаға ебәреү менән тамамлана, уларҙың барыһын да Кусаға китеп барышлай һәм барып еткәс атып үлтерәләр.\nУл көндәрҙә Златоуст өйәҙе совет власына ҡаршы крәҫтиән сығыштары сығанағына әйләнә. Большевиктар, активистар, партизандар отряды яугирҙарынан шундай уҡ үс алыу Үрге Бобин, Оло Аҡа, Дыуан-Мәсетле, Һабанаҡ ауылдарында ла була. Дыуан-Мәсетле ауылының туғандаштар ҡәберендә – 33, Һабанаҡта 27 совет власы активисы ерләнгән.\nОло Ыҡтамаҡ, Дыуан-Мәсетле һәм Һабанаҡ ауылдарында революция дошмандары тарафынан йыртҡыстарса үлтерелгән граждандар һуғышы геройҙарына 1956 йылда тәүге обелискылар ҡуйыла. Был обелискыларҙың авторы – РФ-тың атҡаҙанған архитекторы Барый Кәлимуллин.\nУл алыҫ революция һәм граждандар һуғышы заманынан 100 йыл үткән, ләкин коммунарҙар хаҡындағы иҫтәлек әле лә тере. Күбеһенең исеме ауылдар урамдарына бирелгән, улар тураһындағы документтар һәм хәтирәләр музейҙарҙа һаҡлана, үҫеп килеүсе быуын улар буйынса тикшеренеү эштәре яҙа.\nрайон тарих-тыуған яҡты\nөйрәнеү музейы етәксеһе.\nАгентство по печати и средствам массовой информации Республики Башкортостан.\nБаш мөхәррир Э. Ф. БАҺАУЕТДИНОВА


Чатта теркәлергә буйынса швед башҡа аноним рулетка - Видео чат - таныштырыу лайф - стрим тере!\nМин шат, күнелле, тәмле, спорт, башҡа зарарлы\nSajt za upoznavanje u Plovdivu, besplatno Izlaziti\nтанышырға мөмкин. ч танышты рулетка православие танышты теркәлгән таныштырҙы. бушлай таныша видео фото өлкәндәр өсөн бушлай таныша теркәлгән өлкән ҡатын-ҡыҙҙарҙы таныштырыу видео ҡыҙ менән таныша. видеочивать бушлай теркәү менән танышты


Ваҡыт ҡәҙерен беләйек! » "Йәшлек" гәзите\nГазета "Йәшлек" » Конкурстар » Булат Солтангәрәев исемендәге республика премияһы » Ваҡыт ҡәҙерен беләйек!\nҒүмер... Ҡайҙа был тиклем ашығаһың? Сәғәт телдәре бер туҡтамай алға елә лә елә. Ваҡыттың уҙғанын һиҙмәй ҙә ҡалабыҙ. Кешеләр һәр ваҡыт тормошҡа ашырҙай ҙа, ашмаҫтай ҙа матур хыялдар менән йәшәй. Берәүҙәр яҡшы уҡыу, йәшәү хаҡында хыялланһа, икенселәр белем алып, эш табып, матур тормош ҡороуҙы маҡсат итә. Күп осраҡта ваҡыт үтеү менән бергә хыял-маҡсаттар ҙа үҙгәрә, бала саҡта мөһим кеүек тойолған нәмәләр яйлап онотола, әһәмиәтен юғалта.\nБыл донъяла ваҡытында үҙ-үҙен таба алмай, урманда аҙашҡан шикелле бер урында әйләнеүселәр, кешелектән сығып, эскелек һаҙлығына батыусылар, наркомания ҡоллоғона эләгеүселәр, фәхишәлек юлына баҫыусылар, ауырыуға һабышыусылар күп. Кешеләрҙең кемеһелер үҙ ваҡытын дөрөҫ бүлгән, һоҡланырлыҡ тормош юлы үткән, ә бәғзе берәүҙе үҙ туғандарынан башҡа иҫләүсе лә юҡ. Ундайҙар үҙҙәренең ҡиммәтле ваҡыттарын бушҡа әрәм итә. Улар нисек бар шулай йәшәй, теләһә нисек тормош алып бара, үҙ мөмкинлектәрен файҙаланмай.\nКеше теләһә, күпте эшләй ала. Әгәр беҙҙең ваҡыт дөрөҫ бүленеп, эшебеҙ дөрөҫ ойошторолған булһа, күп нәмәгә өлгәшер инек. Ваҡыттың ҡәҙерен белмәгән кеше, ни тиклем һәләтле булһа ла, тормошта юғалып ҡаласаҡ.\nҺәр кем ғүмер буйы нимәлер көтөп, шуға ынтылып йәшәй. Иртәгә киләсәк көн бөтөнләй икенсе, еңелерәк үтерҙәй күренә, тик беҙ онотолоп китәбеҙ. Бына бөгөн булған ваҡиғалар башҡаса бер ҡасан да ҡабатланмаясаҡ. Кемдәрҙер менән танышып, һөйләшеп торһаҡ, аҙаҡ уны ғүмерҙә лә күрмәйәсәкбеҙ. Үткән ваҡытҡа йомғаҡ яһап та, унан фәһем алырға тырышмай, тағы ла нимәлер көтәбеҙ.\nВаҡытын дөрөҫ үткәргән кеше өлгөһөнән беҙ һәр минут, һәр сәғәт эсендә нимәлер эшләп була икәнен күрәбеҙ. Минеңсә, ваҡыт етмәүҙең төп сәбәбе – эште дөрөҫ ойоштормауҙа. Үҙебеҙҙең һәм башҡаларҙың ваҡытына һаҡсыл ҡарашта булайыҡ. Уны ҡәҙерләргә мәктәптә уҡығанда уҡ өйрәнергә кәрәк. Сөнки уҡыу йылдарыбыҙ бик тиҙ үтә, ә беҙ киләсәк тормошҡа әҙерләнәбеҙ.\nХәҙерге заманда ваҡыт ҡәҙере бигерәк тә мөһим, хатта аҡсанан да артығыраҡ. Ваҡытыбыҙҙың ҡәҙерен белеп, дөрөҫ файҙаланып, илебеҙгә файҙа килтерерҙәй кешеләр булып, тормош юлын үкенмәҫлек итеп үтһәк ине. Ошо мәлдән ваҡыттың беҙ белмәгән өр-яңы ғүмер минуттары көтә.\nКүҙ асып йомған арала\nҮтә лә китә ваҡыт.\nНимә генә эшләһәң дә,\nБулмай уны туҡтатып.\nҺәр көнөңдө файҙалы\nҮткәрергә һин тырыш.\nИзге эштәр күберәк ҡыл,\nБүтәндәргә лә булыш.\nҺәр нәмәнең ҡәҙерен\nҮткәнгә ҡайтып булмай,\nӘбделмәмбәт мәктәбенең 11-се класс уҡыусыһы.\nСығыу ваҡыты 19-05-2017, 15:17 | Ҡаранылар: 300\n“Мин һаман да төштәремдә осам”


Хөрәфәттәрҙән һаҡ булығыҙ!\n17 Июнь , 23:04\nАллаһтың ҡөҙрәтенә ышанмай, “аҡса гөлө” үҫтереп кенә байып китмәҫһең.\nҠыҙғанысҡа ҡаршы, замандаштарыбыҙ араһында төрлө хөрәфәттәргә, күрәҙәселәргә, бетеүҙәргә ышаныу киң таралған. Күптәр быға ғәҙәти хәл генә түгел, хатта ата-бабаларҙан ҡалған, быуындан-быуынға күсә килгән ғөрөф-ғәҙәт тип ҡарай, диндең бер өлөшө тип ҡабул итеүселәр ҙә бар. Ә бит теләһә ниндәй хөрәфәттәргә, күрәҙәсегә ышаныу, бетеүҙең бәлә-ҡазанан һаҡлауына өмөтләнеү дин тәғлимәттәренә бөтөнләй ҡаршы килә. Бындай яңылыш ҡараштың кешене хаҡ динебеҙҙән айырыуы ихтимал.\nКиләсәктә беҙҙе ниндәй хәл-ваҡиғалар көткәнен бары Аллаһ Тәғәлә белә, төрлө бәлә-ҡазанан Ул ғына һаҡлай, теге йәки был хәл Раббыбыҙҙың ҡушыуынан ғына үҙгәрә. Башҡа ғәмәлдәр бер нисек тә киләсәккә, именлеккә, яҙмышҡа йоғонто яһай алмай.\nКиләсәкте йондоҙҙар ҙа, күрәҙәселәр ҙә билдәләй алмай. Уларға ышаныу кешене оло гонаһҡа батыра. Киләсәкте әйтеп маташыусылар – баш бутаусылар. Әгәр кемдер күрәҙәләрен дин менән бәйләп, алдағыны фаразлай башлаһа, унан ары торорға кәрәк. Ул дингә ышыҡлана, аяттар уҡыған булып, халыҡтың башын әйләндерә. Ҡөрьән менән дауалаусы иһә бары Аллаһтың ҡөҙрәтенә ышана, Уға ғына тәүәккәлләй. Ундай кеше һис ҡасан, шайтан ҡотҡоһона бирелеп, күрәҙәселеккә бармаясаҡ.\nӘллә ниндәй бетеү тағып, шул мине төрлө бәлә-ҡазанан һаҡлай, тип йөрөү – ҙур яңылышлыҡ, гонаһлы ғәмәл. Бетеү таҡҡан кеше йөрәге менән шул әйбергә бәйләнгән була. Тимәк, ул Аллаһтың ҡөҙрәтенә, Уның ғына бәлә-ҡазанан һаҡлай алыуына ышанып етмәй йә хәҡиҡәтте йөрәге менән тулыһынса ҡабул итеп бөтөрмәй. Аллаһ Тәғәләнең ихтыярынан тыш бер нәмә лә беҙгә зыян да, файҙа ла килтерә алмай. Өй тупһаһына йә ҡапҡа бағанаһына ҡағып ҡуйылған дағаның да, әллә ниндәй “күҙ”ҙәрҙең дә, баланың маңлайына һөртөлгән ҡоромдоң да, төрлө бетеүҙәрҙең дә беҙҙе бәлә-ҡазанан, сихырҙан, күҙегеүҙән һаҡлар көсө юҡ.\nИслам дине өсөн бындай күренештәр бөтөнләй ят. Теләһә ниндәй ырымдарға, күрәҙәгә ышанып йөрөгәнсе, бәлә-ҡазанан яҡлауын һорап, туранан-тура Аллаһ Тәғәләгә мөрәжәғәт итһен, Ул ҡушҡан фарыз ғәмәлдәрҙе үтәһен ине замандаштарыбыҙ. Ихлас күңелдән сүрәләр уҡыу, бик булмаһа, тыңлау яуыз бәндәләрҙең төрлө золомонан аралар. Нимәгәлер күҙ тейҙереүҙән ҡурҡһағыҙ, төкөрөнмәгеҙ, ә “Әл-Фәләҡ”, “Ән-Нәс” сүрәләрен уҡығыҙ.\nКүп урындарҙа маҡтап-маҡтап һатылған “аҡса гөлдәре”нең дә, “муллыҡ килтергән өй эйәләре”нең дә файҙа килтерерҙәй ҡөҙрәте юҡ. Улар – ни бары әйбер. Бәрәкәтте Аллаһ Тәғәлә генә бирә. Әгәр ҙә Уның ризалығы булмаһа, өйөңә тиҫтәләгән “байлыҡ гөлө”н, “аҡса өләшкән өй эйәләре”н теҙеп сыҡһаң да, байып китә алмаясаҡһың. Аллаһ Тәғәлә Үҙен гел иҫтә тотоп, Уға мөрәжәғәт итеүселәрҙе ярата. Шуға күрә хәләл юл менән ризыҡ табыу мөмкинлектәрен, байлыҡ-муллыҡ һорап Раббыбыҙға ғына мөрәжәғәт итегеҙ. Һәр кем был донъяға үҙ ризығы менән тыуа. Һәр мәсьәләлә Үҙенә ышанғандарҙы, Уға ғына өмөт иткәндәрҙе Аллаһ һис ҡасан ярҙамһыҙ ҡалдырмаясаҡ.\nНиндәйҙер яҡшы эште башлағанһығыҙ икән, кемдер, төрлө ырымдар хаҡында әйтеп, күңелегеҙгә шик-шөбһә һалған хәлдә лә туҡтап ҡалмағыҙ. Бар эште Аллаһҡа тапшырығыҙ. Бөтә нәмә лә – Раббыбыҙҙың ихтыярында, Ул нисек теләй, шулай буласаҡ.\nҠара бесәй юлыңды ҡыйһа йәки буш күнәкле кешегә тап булһаң, уңмайһың, тигән ышаныу бар халыҡта. Ябай мәхлүктәр нисек һинең эштәреңдең уңышлылығына булышлыҡ итһен инде? Улар алда буласаҡ ғәмәлдәрҙе нисек үҙгәртеп ебәрһен? Ҡара төҫтәге бесәй йә буш күнәкле берәй кеше юл аша үтеп киткән икән, бара бирһендәр. Шөбһәләнеп, башлаған сәфәреңдән баш тартырға ярамай. Аллаһ теләһә, юлың уңыр, насип итмәһә – юҡ. Тимәк, шулай кәрәк булған. Бында бер кемде лә ғәйепләргә кәрәкмәй. Өйҙән сыҡҡас, нимәнелер онотҡаныңды иҫкә төшөрөп, кире боролоп инеү ҙә юлыңдың уңмаясағына сәбәп түгел. Төндә кемдәндер аҡса алыуҙың да бер ҡурҡынысын күрмәгеҙ. Шулай уҡ тупһа аша ҡабул итеү аҡсаның, әйберҙең бәрәкәтлелегенә саҡ ҡына ла йоғонто яһамай.\nҒөмүмән, хөрәфәттәрҙән һаҡ булығыҙ. Уларҙың Исламға бер ниндәй ҙә ҡыҫылышы юҡ. Киреһенсә, ырымға ышанған кеше дин тәғлимәттәренә ҡаршы килә, гонаһ ҡыла. Төрлө имеш-мимешкә ышанып, хөрәфәттәрҙе диндең бер өлөшөндәй ҡабул итеп, яҡшылыҡҡа өндәгән мосолмандарға “Диндә йөрөп, шуны ла белмәйһеңме?” тип мәғәнәһеҙ ғәйеп ташлап, буш менән булғансы, Аллаһ ризалығын эҙләп, хәҡиҡәтте өйрәнеп, тыныс күңел менән йәшәһәгеҙ ине.\n- Нәркәс АЛСЫНБАЕВА\nl Бер төрлө һөнәр һәм кәсепте тулыһынса өйрәнмәйенсә, башҡалары менән шөғөлләнмәгеҙ.\nl Кәсебегеҙҙән ҙур файҙа күрә алмаһағыҙ, оялмағыҙ. Тырышып та, килемдең аҙ булыуы түгел, ә ялҡаулыҡ һәм кәсеп итә белмәү – ғәрлек.\nl Һайлаған һөнәрегеҙҙе намыҫлы башҡарығыҙ, ышаныслы, аҡыллы, көр һәм пак күңелле булығыҙ. Эшегеҙҙе көндән-көн яҡшыртырға тырышығыҙ, халыҡ мәнфәғәтен алға ҡуйығыҙ. Тоғро булығыҙ, ялған һөйләмәгеҙ. Өлгөрә алмайһығыҙ икән, вәғәҙә итмәгеҙ, һүҙ бирһәгеҙ – үтәгеҙ.\nl Зарарлы һәм файҙалы юлдарҙы айырырға өйрәнегеҙ, үҙегеҙгә лә, башҡаларға ла зыян килтермәгеҙ, хыянат итмәгеҙ. Хаҡы арзан тип, кәрәкһеҙ, сифатһыҙ әйберҙәр һатмағыҙ. Табыш нигеҙе – намыҫлылыҡта. Асыҡ йөҙлө булығыҙ. Үлсәгәндә алдашмағыҙ. Шәриғәт бойорғанса ғәмәл ҡылығыҙ: файҙаһы аҙ булһа ла, бәрәкәте арта барыр.\nl Кемгәлер хеҙмәт итәһегеҙ икән, бурысығыҙҙы намыҫ менән үтәгеҙ. Ғәҙел һүҙле, ихлас ғәмәлле, итәғәтле булығыҙ. Хыянат итмәгеҙ, выжданығыҙға ҡаршы эшләмәгеҙ.\nl Әгәр аҡсағыҙ ҡулланыуҙан артып ҡалһа, аҙмы-күпме булһа ла “ҡара көн”гә һаҡлағыҙ. Үҙегеҙҙе ни ҡәҙәр бәхетле тойһағыҙ ҙа, артабан килеүе ихтимал ауырлыҡтар хаҡында онотмағыҙ.\nРизаитдин ФӘХРЕТДИНОВ нәсихәттәренән.


Бәлиғ булмағандар эштәре буйынса инспекторҙар эскелеккә бирелгән ғаиләләр буйлап рейд ойошторҙо | ГТРК «Башкортостан» — Новости Уфы и РБ\nБәлиғ булмағандар эштәре буйынса инспекторҙар эскелеккә бирелгән ғаиләләр буйлап рейд ойошторҙо\n03 июня 2016 — 16:06\nОрджоникидзе районында ғына ошондай 113 ғаилә иҫәптә тора. Улар менән даими эш алып барыла. Әммә һөҙөмтә юҡ тиерлек. Был фатирҙа хужабикә генә булып сыҡты. Үҙенең өйҙә булыуын ул сырхап тороуы менән аңлатты. Бүлмәләрҙәге бысраҡлыҡты күреп күпте күргән инспекторҙар ҙа шаҡ ҡатты.Йортта түҙеп торғоһоҙ-тәмәке-араҡы еҫе. Ҡатындың 13 йәшлек улын яңыраҡ ҡына бәлиғ булмағандар комиссияһына саҡыртҡандар.Ҡатын бындай тормоштан арыуы, улы менән мотлаҡ шөғөлләнә башлаясағы тураһында анттар биреп тороп ҡалды. Икенсе фатир хужалары иһә бөтөнләй ишектәрен асып торманы. Тауышҡа бары тик күрше генә иғтибар итте. Бәғзе берәүҙәр иһә ишек аша ғына һөйләшеүҙе хуп күрҙе.Ә был ғаиләлә иһә ишек бөтөнләй шар асыҡ. Йортта күп эсеүҙән шешенеп бөткән ҡатын һәм уның әхирәте генә булып сыҡты. Комиссия вәкилдәре әйтеүенсә, бында 17 һәм 7 йәшлек ике ҡыҙ бала йәшәй. Өлкәне сығарылыш имтихандарына ла ла бармаған.Был ғаиләлә көн күреүсе балалар менән сығып барғанда осраштыҡ. Инспекторҙарҙың бар һорауҙарына ла ҡыҙҙар әсәләрен яҡлап яуап ҡайтарҙы.Комиссия вәкилдәренән ҡасып ҡалырға тырышыусылар ҙа табылды. Был фатирҙа йәш ярымлыҡ бала өләсәй тәрбиәһендә ҡалған, ә уның әсәһе „шешәләш„ дуҫтары менән кәйеф-сафа ҡороп көн уҙғара. Рейд барышында асыҡланыуынса, тулы булмаған ғаиләләрҙә балалар үҙ иркенә ҡуйылған. Ояһында ни күрһә – осҡанда ла шул булыр, тиҙәр халыҡта. Әммә ошондай рейдтар һис шикһеҙ ыңғай үҙгәрештәр бирер, тип ышана инспекторҙар.


Алмазбәк Атамбаев Рөстәм Хәмитовҡа бергәләп Путин түбәһенә күтәрелергә тәҡдим итте\nҠырғыҙ Республикаһы Президенты Алмазбәк Атамбаев һәм Башҡортостан Башлығы Рөстәм Хәмитов Өфөлә туризм өлкәһендә хеҙмәттәшлекте үҫтереү мөмкинлектәрен тикшерҙе.\n– Тиҙ арала табыш биргән иҡтисад өлкәләренә баҫым яһарға кәрәк. Бөгөн һәм иртәгә ҡайҙа алға китеш булырҙай йүнәлештәрҙе тикшерербеҙ, бындай үҫеш нөктәләрен табырбыҙ тип уйлайым, – тине Ҡырғыҙстан Президенты осрашыу һуңынан журналистарҙың һорауҙарына яуап биреп.\nБашҡортостан Башлығының фекеренсә, Ҡырғыҙстандан республикабыҙға тауар индереү өҫтөндә күберәк эшләргә кәрәк. Тәү сиратта, ул – емеш-еләк һәм туристик тармаҡ хеҙмәттәрен күрһәтеү менән башҡа йүнәлештәр, тип билдәләне Рөстәм Хәмитов. Төбәк Башлығы иҫәпләүенсә, «ял итергә Ҡырғыҙстанға барыу зарур. Беҙҙә әлегә бәләкәй отрядтар менән ете меңлекте яулаған альпинистар бар, был ағым үҫергә тейеш».\n– Алмазбәк Шаршенович менән бергә беҙҙең хыял бар – тау түбәһенә үрләү. Ныҡ юғарыға түгел, ә дүрт меңлеккә күтәрелергә теләйбеҙ, – тине Рөстәм Хәмитов. Алмазбәк Атамбаев Владимир Путиндың түбәһенә күтәрелергә тәҡдим итте.\nДуҫ ил альпинистарҙы ғына түгел, башҡаларҙы ла көтөп ҡала, тип билдәләне Ҡырғыҙстан башлығы.\n– Ысыҡкүл буйында халыҡ-ара аэропорт төҙөнөк. Томск, Новосибирск беҙгә рейстар асты. Һеҙгә лә асырға ваҡыт. Беҙҙә Египетҡа йәки Анталияға ҡарағанда күңеллерәк буласаҡ. Менталитет бер, дәүләт ҡырғыҙ теле менән рәсми телебеҙ рус. Беҙҙә барыһы ла яҡшы, ҡом да алтын.\n4446 метр бейеклектә Владимир Путин исемендәге түбә Ҡырғыҙстанда Бешкәктән 100 саҡрым алыҫлыҡта ятҡан Тянь-Шань тауҙарында урынлашҡан. Әлегә тиклем был түбәне һандар менән исемләгәндәр. 2010 йылдың декабрендә Ҡырғыҙстан депутаттары төркөмө ошо исемһеҙ тауҙы Владимир Путиндың исеме менән йөрөтөргә тәҡдим итте. Район депутаттарының тәҡдимен Ҡырғыҙстан хөкүмәте күтәреп сыҡты. 2010 йылдың 24 декабрендә Ҡырғыҙстан премьер-министры Алмазбәк Атамбаев Тань-Шань түбәләренең береһенә «Владимир Путин» тигән географик атаманы биреү тураһындағы закон проектына ҡул ҡуйҙы. 2011 йылдың 17 февралендә Ҡырғыҙстан парламенты хөкүмәт башланғысын хупланы.


Ирек Ялалов Өфө ҡалаһы хакимиәте башлығы вазифаһын ҡалдырып китә // Сәйәсәт | новости башинформ.рф\n9:05, 19 сентября 2018 Сәйәсәт\nИрек Ялалов Өфө ҡалаһы хакимиәте башлығы вазифаһын ҡалдырып китә Фото: Дарья Антонова © ИА REGNUM\nӨфө ҡалаһы хакимиәте башлығы Ирек Ялалов Федерация Советына эшкә күсеү менән бәйле эштән китеү тураһында ғариза яҙған. Ошо хаҡта ТАСС агенлығы Башҡортостан Башлығы Рөстәм Хәмитовҡа һылтанып хәбәр итә.\nЭштән китеү процедураһы яҡынса ике аҙна дауам итә. Алмашҡа дәғүәселәр әлегә әйтелмәй. Вазифаға конкурс ун көн үткәс башлана һәм 26-27 сентябрҙә уҙа.\nӨфө ҡала Советының матбуғат хеҙмәтендә аңлатыуҙарынса, 17 сентябрҙә Советҡа ысынлап та Ирек Ялаловтың вәкәләттәрен ваҡытынан алда туҡтатыу тураһында ғариза килгән. Ғаризаны депутаттар ҡала Советының 27 сентябрҙә үтәсәк сираттағы ултырышында ҡарай.\nИрек Ялалов Өфө ҡалаһы хакимиәте башлығы вазифаһын 2011 йылдың аҙағынан алып биләне.


КОВИД ун туғыҙҙан вакцинациялауҙы республика башлығы шәхси күҙәтеүгә ала | ГТРК «Башкортостан» — Новости Уфы и РБ\nБыл хаҡта Радий Хәбиров Республика хөкүмәтендә үткән оператив кәңәшмәлә белдерҙе. Өфө, Салауат, Учалы кеүек ҙур ҡалаларҙа коронавирус инфекцияһын иҫкәртеүсе прививка яһатыу әүҙем яйға һалынған. Радий Хәбиров башҡаларҙы уларҙың тәжрибәһен ҡулланырға саҡыра. Оператив хеҙмәттәр аҙна ваҡиғалары тураһында отчет бирә. Төбәктә тәүге урман янғындары теркәлгән. Ут 16 гектар майҙанды ялмап алһа, уны тәүге тәүлектә үк һүндереүгә өлгәшелгән. Муниципалитеттарҙа янғын осраҡтарын иҫкәртеү буйынса район комиссиялары эшләй. Торлаҡ-коммуналь хужалыҡ министрлығы төбәктә 8 муниципалитеттың йылытыу миҙгелен тамамлауы тураһында хәбәр итә. Радий Хәбиров тармаҡ хеҙмәткәрҙәрен киләһе йылға әҙерлеккә кисекмәҫтән тотонорға ҡуша.Әле республикала Бөйөк Еңеү көнөнә етди әҙерлек бара. “Үлемһеҙ полк” акцияһында 400 меңдән ашыу кеше ҡатнашырға йыйына. Сара бер юлы офлайн һәм онлайн тәртиптә ойошторола. Ғаилә, хеҙмәт һәм халыҡты социаль яҡлау министры белдереүенсә, санитар-эпидемиологик хәлгә ҡарап Өфөгә байрам тантаналарында ҡатнашырға 100-гә яҡын ветеранды саҡырыу көтөлә. Ҡала урамдары, майҙандар байрам ҡиәфәтен алырға тейеш. Республика башлығы төҙөкләндереү барған юл-биләмәләрҙә эштәрҙе тиҙләтергә саҡыра. Совет майҙанында иһә реконструкция проектына үҙгәрештәр тәҡдим ителә. Радий Хәбиров Өфө хакимиәте башлығын белгестәр фекерен иҫәпкә алырға саҡыра.Совет майҙаны Республика көнөнә асыуға әҙерләнә. 24 апрелдә иһә төбәктә “Йәшел Башҡортостан” акцияһы старт ала. 9 майға тиклем 670 биләмәлә 119 мең ағас һәм ҡыуаҡ ултыртыуҙа ҡатнашырға 149 мең кеше саҡырылған. Муниципалитеттарҙан шулай уҡ төбәктең инвестициялар өсөн уңайлы йөҙөн танытыуға ла әүҙем ҡатнашыуы талап ителә. Был хаҡта премьер-министрҙың беренсе урынбаҫары, иҡтисади үҫеш һәм инвестицион сәйәсәт министры Рөстәм Моратов белдерҙе. 2024 йылға тиклем республикаға 650 миллиард һумлыҡ инвестициялар күләме һалынған. Маҡсаттарға өлгәшер өсөн урындарҙа кесе эшҡыуарлыҡты үҫтереүгә етди иғтибар зарур.


Ауыл хужалығы министрлығы башлығы Нуриман районында мал ҡышлатыу барышын баһаланы\n7 Декабрь 2010, 17:31\nБашҡортостандың ауыл хужалығы министры Азат Йыһаншин Нуриман районы ауыл хужалығы предприятиеларында һәм фермер хужалыҡтарында мал ҡышлатыу барышын баһаланы. Ведомство башлығы «Иҙел» агрофирмаһы” яуаплылығы сикләнгән йәмғиәтендә булды. Хужалыҡ етәксеһе Мансур Хәйҙәров Ауыл хужалығы министрлығы етәкселеген быҙауҙарҙы үҫтереү алымдары, шулай уҡ бөгөнгө көндә мең ярымдан ашыу һыйыр малы аҫралған һөтсөлөк фермаһының мал аҙығы базаһы менән таныштырҙы.\n«Терәкле» крәҫтиән-фермер хужалығы етәксеһе Рафаэль Йосопов һарыҡсылыҡты үҫтереү пландары тураһында һөйләне. Бөгөн фермер романов тоҡомло 800 һарыҡ ҡарай. «Восход» крәҫтиән-фермер хужалығында Петр Крестьянинов йылҡысылыҡ менән шөғөлләнә, хужалыҡта 170 ат иҫәпләнә.\nАзат Йыһаншин мал ҡышлатыу барышы, малдарҙы аҫрау технологияһы, мал аҙығы запасы, малсыларҙың эш шарттары, эш хаҡы менән ҡыҙыҡһынды.\nСәфәр йомғаҡтары буйынса министр хужалыҡтар, хеҙмәтләндереүсе ойошмалар етәкселәре, ауыл хужалығы идаралығы белгестәре менән эш кәңәшмәһе үткәрҙе. Министрлыҡтың матбуғат хеҙмәте хәбәр итеүенсә, Азат Салауат улы уҙған йылға йомғаҡ яһаны, киләһе 2011 йылға бурыстар ҡуйҙы, республиканың агросәнәғәт комплексындағы хәл тураһында һөйләне. Ведомство башлығы тәғәйен иҫкәрмәләр яһаны һәм бюджет средстволарын һөҙөмтәле файҙаланырға саҡырҙы.


Башҡортостанда “Айыҡ ауыл” конкурсына ғаризалар ҡабул итеү тамамлана - GTRK.TV — Новости Уфы и РБ\n12 июля 2019 — 17:15 ГТРК «Башкортостан»\n15 июлдән проекттың тәүге өлөшө, 1 сентябрҙән икенсе өлөшө башлана.\nОйоштороусылар хәбәр итеүенсә, конкурсҡа ноябрҙә йомғаҡ яһау ҡарала. “Айыҡ ауыл” конкурсы райондарҙың ауыл биләмәләре араһында үткәрелә. Проектта айыҡ тормошто пропагандалаған чиновниктар, хәбәрселәр сәхнә йондоҙҙары ҡатнаша. Конкурс ваҡытында спиртлы эсемлектәр ҡулланыу һәм тәмәке тартыуҙы ҡанун нигеҙендә тыйыуға йүнәлтелгән ағартыу эшмәкәрлеге алып барыласаҡ. “Айыҡ ауыл” конкурсында еңеүсегә 500 мең һум, икенсе урын алыусыға 250 мең һум, өсөнсө урын өсөн 150 мең һум аҡса биреләсәк. Был аҡса мотлаҡ ауыл биләмәһен үҫтереү өсөн тотонолорға тейеш. Бынан тыш, ойоштороу комитеты ҡарары менән финалға үткән 10 ауыл 30 мең һумлыҡ ярҙам ала.


Archives for Июль 13th, 2018 | Йәншишмә\nАрхив записей за 13 июля 2018\nНаписал в 13 июля 2018, 14:53\n1 июлдән почта бүлексәләрендә гәзит-журналдарға алдан яҙылыу башланды. Ул 31 авгусҡа тиклем дауам итәсәк. Ошо ваҡыт эсендә «Йәншишмә»гә лә 2019 йылдың беренсе яртыһына быйылғы хаҡтар менән яҙылырға мөмкин. Баҫмаларҙы ташыу һәм адресатҡа алып барып еткереү өсөн тарифтар ҙа былтырғы кимәлдә ҡала. Ташламалар һәм льготалар ҙа һаҡлана. Әйҙәгеҙ, форсаттан файҙаланып ҡалайыҡ.\nБеҙ — инглизсә, Андреа башҡортса өйрәнде\nНаписал в 13 июля 2018, 14:02\nҺеҙ нисектер, мин үҙем йәйҙе йыл һайын түҙемһеҙләнеп көтөп алам. Иң оҙон каникул бит! Йәй башы матур, ҡояшлы көндәре менән ҡыуандырмаһа ла, бойоғоп ултырыу юҡ. Мажаралар, иҫтәлекле, бәхетле минуттар бүләк итеп кенә тора йәйем. Һәм, әлбиттә, яңы дуҫтар! Эйе-эйе, был юлы сит ил ҡунағы менән таныштым. Мәктәбебеҙҙә «Тимербатыр. Аҡыллы каникулдар» лагеры эшләп килә. Үткән йыл …\nContinue reading ‘Беҙ — инглизсә, Андреа башҡортса өйрәнде’ »\nДүрт йәш кенә, тимәгеҙ…\nНаписал в 13 июля 2018, 13:57\nӨфөлә була был хәл. Киске етеләр тирәһе. Алёша Гребешков велигында тегеләй-былай елдереп, рәхәтләнә генә. Эргәһендә атаһы ла ҡарап йөрөй. Бер мәл ҡыҙыҡһыныусан малай төтөн сыҡҡанын күреп ҡала. «Атай, ҡара әле, нимәлер яна! Барып киләйек. Бәлки, кемгәлер ярҙам кәрәктер», – ти 4 йәшлек кенә малай ололарса. Күндерә атаһын. Барһалар, ҡоро үлән яна икән. Бер кем дә …\nContinue reading ‘Дүрт йәш кенә, тимәгеҙ…’ »\nНаписал в 13 июля 2018, 13:55\nҠыҙғанысҡа ҡаршы, Рәсәй командаһы Хорватиянан отолоп ҡуйҙы. Төп иҫәп – 2:2, беҙҙекеләрҙән голды әлеге лә баяғы Денис Черышев менән Марио Фернандес индерҙе. Испания менән уйнағандағы һымаҡ инде, был юлы ла пенальти типтеләр. Хорватия уйынсылары оҫтараҡ, мәргәнерәк булып сыҡты.\nРубрика: Спорт\t| Комментировать\nНаписал в 13 июля 2018, 13:10\nҠояш йылы нурҙарын һибә башлау менән, шуны ғына көткәндәй, емеш-еләк беште алланып. Баҙар янынан үткәндә татлы еҫтәрҙән баштар әйләнә хатта. Ҡыҙарып, күҙҙе ҡыҙҙырып яталар. – Баҡса еләген йыйып ҡына өлгөр. Көн дә иртән тороуға яңылары өлгөрөп кенә тора, – ти Шишмә ҡыҙы Сабина Хамматова. – Беҙ баҡсала ла күп итеп үҫтерәбеҙ, Шишмәләге питомникка барып та …\nContinue reading ‘Ер еләккәйҙәре беште инде’ »\nРубрика: "Минең бәләкәй бизнесым"\t| Комментировать\n«Ҡымыҙ һатып аҡса эшләйем»\nНаписал в 13 июля 2018, 13:08\nШулай тип дәртләнеп һөйләй Айтуған Булатов. Ул Баймаҡ районы Әбделкәрим ауылында IX синыфты тамамлаған. Уҡыуҙар бөтөү менән көн дә атаһын алмаштыра. Оло юлға сығып, ҡымыҙ һата. Ошо бизнес менән 2006 йылдан шөғөлләнә Булатовтар. Бөтәһе 62 баш йылҡы малы бар. Ҡайһы бер ауылдаштары ла йәйгелеккә аттарын уларҙың көтөүенә ҡуша. Әсәһе Земфира көндөҙ уларҙы һауып, ҡымыҙ бешә. …\nContinue reading ‘«Ҡымыҙ һатып аҡса эшләйем»’ »\nБелорет районының Шығай ауылының ер-һыу атамалары\nНаписал в 13 июля 2018, 13:04\nӘминә батҡан Ошо легенданы мин бәләкәй саҡтан беләм, сөнки был ерҙә беҙҙең сабынлыҡ. Уны Зәйтүнә өләсәйем һөйләй торғайны. Элегерәк ошонда йәшәгән Әминәнең һылыулығына, аҡыллылығына һоҡланмаған кеше булмаған. Әлбиттә, яратып йөрөгән егете лә була. Тик оҡшатҡан кешеһе ярлы ғаиләнән икән. Шул уҡ ерҙә үҙе ҡарт, үҙе һаран бер бай йәшәгән. Ул Әминәгә яусы ебәрә. Ҡыҙ ризалашмай. …\nContinue reading ‘Белорет районының Шығай ауылының ер-һыу атамалары’ »\nРубрика: "Тарих яҙабыҙ"\t| Комментировать\nМатур биҙәктәр һала\nНаписал в 13 июля 2018, 12:41\nЭлек-электән Рәсәй үҙенең рәссамдары менән дан ҡаҙана. Әүәле оҫталар башҡарған биҙәкте хәҙер бер кем дә ҡабатлай алмай. Ваҡыт үтеү менән урыҫ халҡының йолаларын дауам итеүсе йүнәлештәр, мәктәптәр барлыҡҡа килә. Биҙәкләү техникаһының ниндәй генә төрҙәре булмай! Уларҙың барыһын һанап сығыу мөмкин дә түгел.\nРубрика: Һөнәре барҙың - ҡәҙере бар\t| Комментировать\nНыҡ оҫтарып алған үҙе!\nНаписал в 13 июля 2018, 12:37\nФәнис Нөғәмәнов ағас эшенә бигерәк оҫта. Ниҙәр генә яһамай ул: аш бүлмәһендә ҡуллана торған таҡталар йыйылмаһы ла, ҡалаҡтар, ҡапҡастары менән бәләкәй генә һауыттар, сыйырсыҡ оялары… Мәктәптәге «Оҫта ҡулдар» түңәрәгендә теләп шөғөлләнә бит.\nЭштәре хайран ҡалдыра\nНаписал в 13 июля 2018, 12:33\nБөрйән районы Әбделмәмбәт мәктәбе уҡыусыларының һәр яҡлап та оҫта булыуҙарына хайран ҡалырлыҡ! Ырғаҡ, энә менән бәйләү, тегеү, сигеү тиһеңме – барыһы ла ҡулдарынан килә. Белем усаҡтарында ниндәй генә осрашыу кисәһе, саралар уҙғарылмаһын, уларҙың ҡул эштәре күргәҙмәһе күҙҙең яуын алып, килгән ҡунаҡтарҙы үҙенә тартып, саҡырып тора.


«Юлдаш» радиоһы фестивалендә йылға музыкаль йомғаҡ яһалды\n20 Декабрь 2021, 09:54\nФинал концерты 18 декабрҙә «Башҡортостан» дәүләт концерт залында үтте.\nБайрамда профессиональ йырсылар һәм башҡорт эстрадаһы йондоҙҙары сығыш яһаны. Заманса хиттарҙы илдең төрлө төбәктәрендә йәшәгән «Юлдаш» радиоһы тыңлаусылары һайланы, тип белдерҙеләр редакцияла. Еңеүселәр фестиваль лауреаттары исеменә лайыҡ булды, исемле статуэткалар һәм дипломдар менән бүләкләнде.\nУлар менән бер рәттән сәхнәлә йыр жанры оҫталары һәм фестиваль ҡунаҡтары сығыш яһаны. Йыл композиторы һәм йыл шағиры исемен бик күп популяр йырҙары менән билдәле Муса Смаков, йыл юбиляры Радик Хәкимйәнов алды.\n«Легенда» номинацияһында Башҡортостандың халыҡ артисы Ғәлиә Солтанова билдәләнде, иң яҡшы аранжировкалаусы — Марсель Ҡаһиров.\nФестивалдә тәүге тапҡыр өс яңы номинация тәҡдим ителде. Иң шәп ҡурайсы — Юлай Ҡасимов. «Иң яҡшы музыкаль чат» номинацияһында «Музыка һүнмә» төркөмө еңеү яуланы. Фәнил Шәмиғолов «Йыл кешеһе» тип танылды.\n2021 йылдан радио яңылыҡ индерә, ул башҡарыусыларға ла, радио тыңлаусыларға ла бик оҡшаны. Махсус рәүештә әҙерләнгән «Радионың халыҡ артисы» миҙалдары Искәндәр Ғәзизовҡа, Рөстәм Шаһыбаловҡа, Рәдиф Зариповҡа тапшырылды.